Evləri aldadılaraq əllərindən alınan ahıl ər-arvad qocalar evinə sığındı – VİDEO | Hakimiyyet.Az\n20 Mart 2017 22:45 - 22:45\nEvləri aldadılaraq əllərindən alınan ahıl ər-arvad qocalar evinə sığındı – VİDEO üçün şərhlər bağlıdır\tEvləri aldadılaraq əllərindən alınan ahıl ər-arvad qocalar evinə sığındı – VİDEO\nQocalar evinin yeganə ər-arvad cütlüyü bizi sevinclə qarşılayır. Qonşu otaqlarda qalanlarla bir araya gəlib bayram qeyd edirlər.\nBikəxanım bibi və Hafis dayının bura gəlmə səbəbi belədir. Milli.Az xezerxeber.az-a istinadən bildirir ki, evlərini firildaqçılar ələ keçirdiyi üçün çöllərdə qalıblar. İki övladları xaricdə yaşadığından valideynlərini öz yanlarına aparmaq istəyiblər. Amma onlar razilaşmayıb.\nO vaxtdan müharibə və əmək əlilləri üçün pansionata yerləşən bu cütlük ömürlərinə şad xürrəm davam edir.\nBayram günündə pansianatın yaşlı sakinləri məhz onların evinə toplaşmşdı. Bu gün onların arasında olmaq bizə də xoş idi. Qonşular bu cütlüyün evinə toplaşmağa davam edirdi. Biz də ziyarətimizi tamamlayıb qocalar evindən ayrılırıq.\nEvləri aldadılaraq əllərindən alınan ahıl ər-arvad qocalar evinə sığındı – VİDEO\nƏkiz uşaqlara hamilə Beyonsdan yeni foto\tAmerika Kuboku üçün yeni qrafik\tƏn çox oxunan\tGÜNDƏM\t24 May 2017 15:35 - 15:35\tSOCAR İrandakı layihələrdə iştirak etmək üçün razılıq alıb


Naxçıvan Dövlət Universitetində Ulu Öndər Heydər Əliyevin anadan olmasının 98-ci ildönümü qeyd edilib | Naxçıvan Dövlət Universiteti\nNaxçıvan Dövlət Universitetində Ulu Öndər Heydər Əliyevin anadan olmasının 98-ci ildönümü qeyd edilib\nNaxçıvan Dövlət Universitetində Yeni Azərbaycan Partiyası Naxçıvan Muxtar Respublika Təşkilatı, Yeni Azərbaycan Partiyası Universitet Şəhərciyi Ərazi İlk Partiya Təşkilatı ilə birgə “Heydər Əliyev siyasi kursu müstəqil Azərbaycanın dövlətçilik ideologiyasıdır” mövzusunda elmi konfrans keçirilib. Ulu Öndər Heydər Əliyevin anadan olmasının 98-ci ildönümü münasibətilə təşkil edilən tədbirdə ilk öncə ali təhsil ocağının İncəsənət fakültəsində nümayiş olunan sərgiyə baxış olub. Ümummilli liderin həyat və fəaliyyətini özündə əks etdirən əsərlər fakültənin müəllim və tələbələrinin əməyi sayəsində ərsəyə gəlib. Akt zalında davam edən tədbirdə Ulu Öndər Heydər Əliyevlə bağlı videçarx göstərilib. Tədbiri giriş sözü ilə açan universitetin rektoru Elbrus İsayev bildirib ki, müstəqil Azərbaycan ulu öndər, dünya şöhrətli ictimai-siyasi xadim Heydər Əliyevin ideyalarının ən layiqli davamçısı Prezident İlham Əliyevin rəhbərliyi altında uğurlu gələcəyə doğru inamla irəliləyir. Heydər Əliyev siyasətinə sədaqəti, qətiyyətli və məqsədyönlü fəaliyyətinin nəticəsidir ki, Ali Baş Komandanın rəhbərliyi ilə Azərbaycanın müzəffər ordusu bizə qələbə sevincini yaşatdı. Vurğulanıb ki, “Azərbaycanı qüdrətli dövlətə çevirmək üçün ən başlıcası ölkədə Heydər Əliyevin siyasəti davam etdirilməlidir”– deyən və Ulu öndər siyasətinə sadiqliyi özünə həyat amalı seçən Prezidentimiz Azərbaycan xalqını qəti əmin edir ki, bu siyasətə daim sadiq qalacaq və məqsədyönlü yolu davam etdirəcək. Rektor nəinki regionda, hətta dünya universitetləri ilə bir sırada addımlayan rəhbərlik etdiyi ali təhsil ocağını da Ulu Öndərin qurub yaratdığı təhsil strategiyasının bəhrəsi, muxtar respublika ali təhsilinə verilən töhvə kimi dəyərləndirib. Elbrus İsayev gəncləri ümummilli liderin ideyalarından dərs almağa və hər dövr üçün örnək olan siyasəti dəstəkləməyə çağırıb.\nYeni Azərbaycan Partiyası Naxçıvan Muxtar Respublika Təşkilatının İcra Katibi, Naxçıvan Muxtar Respublikası Ali Məclisinin deputatı Anar İbrahimov qeyd edib ki, müasir Azərbaycan dövlətinin yaradılması, müstəqilliyin qorunub saxlanılması, milli dövlətçilik ənənələrinin bərpa edilməsi ümummilli lider Heydər Əliyevin xalqımız qarşısında misilsiz xidmətidir. Bu missiyanı yerinə yetirərkən xalqına arxalanan Ulu öndər lideri olduğu partiyanın sıralarında olmağı milli dövləçiliyə xidmət etməyin əsl nümunəsi sayırdı və “Yeni Azərbaycan Partiyasına xidmət etmək Vətənə, millətə, müstəqil Azərbaycan dövlətinə xidmət etməkdir” deyərək gələcək nəsli əsl Azərbaycan vətəndaşı kimi tərbiyə edirdi. Azərbaycan intibahının əsasını qoyan Heydər Əliyevin milli ideyaya dair əsas fikirlərinin iki mühüm sənəddə əks olunduğunu deyən Anar İbrahimov bildirib ki, onlardan ən mühümü Azərbaycan Respublikası Prezidenti Heydər Əliyevin Yeni Əsr və üçüncü minillik münasibətilə Azərbaycan xalqına müraciəti, digəri isə Yeni Azərbaycan Partiyasının Proqramıdır. Vurğulanıb ki, 2005-ci ilin mart ayında partiyanın III qurultayında YAP-a sədr seçilən Prezidentimiz İlham Əliyev bu gün həmin siyasəti uğurla davam etdirir. Hazırda 760 mindən artıq həmfikiri özündə birləşdirən partiya xalq, dövlət qarşısındakı xidmətlərini daha da möhkəmləndirir, xalqın bu partiyanın ideoloji-siyasi xəttinə dəstəyini gücləndirir.\n“Ümummilli lider Heydər Əliyev və Azərbaycanda hüquqi dövlət ideyası” mövzusunda çıxış edən Yeni Azərbaycan Partiyası Naxçıvan şəhər Təşkilatının sədri, Naxçıvan Muxtar Respublikası Ali Məclisinin deputatı Elman Cəfərli müstəqil Azərbaycanda hüquqi islahatların başlanması və böyük bir mərhələnin uğurla başa çatdırılmasının bilavasitə ümummilli liderin adı ilə bağlı olduğunu bildirib. Qanunun aliliyinə, kompleks şəkildə, şəxsin və cəmiyyətin mənəvi problemi kimi baxan Ulu Öndərin “Əgər hər hansı ölkənin xalqları öz hüquqlarını anlayır və onları qoruya bilirsə, o zaman ən kiçik dövlət belə ən böyük məmləkət qədər güclü olar” ideyası tədbir iştirakçılarının diqqətinə çatdırılıb.\nTədbirə onlayn qatılan Yeni Azərbaycan Partiyası Ordubad rayon Təşkilatının sədri, Naxçıvan Muxtar Respublikası Ali Məclisinin deputatı Ehtibar İsmayılov “Ümummilli lider Heydər Əliyevin Naxçıvan dövrü” (1990-1993-cü illər) mövzusunda çıxışında diqqətə çatdırıb ki, “1990-1993-cü illər tarixə Heydər Əliyevin siyasi fəaliyyətinin Naxçıvan dövrü kimi düşüb. Bu tarixi dövr Ulu Öndərimizin siyasi və dövlətçilik fəaliyyətində xüsusi yer tutur. Həmin dövrdə Naxçıvan işğal olunmaq təhlükəsindən azad edildi, üçrəngli bayrağımız ilk dəfə olaraq milli liderin sədrliyi ilə keçən Naxçıvan parlamentinin iclas zalında qaldırıldı, Naxçıvan Muxtar Respublikasının adından “Sovet Sosialist” sözləri götürüldü. Etibar İsmayılov həmçinin qeyd edib ki, Heydər Əliyevin siyasi fəaliyyətinin Naxçıvan dövründə xalqın fəal təşkilatlanmasının mühüm əlamətlərindən biri də lider ətrafında birliyin mühüm forması olan Yeni Azərbaycan Partiyasının yaradılması oldu.\n“Zamanın fövqündə dayanan lider” mövzusunda çıxış edən Yeni Azərbaycan Partiyası Universitet Şəhərciyi Ərazi İlk Partiya Təşkilatının sədri Arzu Abdullayev vurğulayıb ki, öz müdrik siyasəti, dönməz əqidəsi, tarixi uzaqgörənliyi sayəsində milli dövlətçilik ideyasının gerçəkləşdirilməsində özünəməxsus xidmətlər göstərən Heydər Əliyev xalqa, vətənə, insanlığa olan sevgisi ilə xalqımızın qəlbində əbədiyaşarlıq qazanıb. Diqqətə çatdırılıb ki, nə qədər ki, Azərbaycan var, ulu öndərin adı, əməlləri və siyasi kursu yaşayacaq və ölkəmizə miras qoyduğu siyasət daim ölkəmizi yüksəlişə aparacaq.\nYeni Azərbaycan Partiyası sıralarına yeni üzv qəbul olunmuş tələbələrə üzvlük vəsiqələri təqdim oluduqdan sonra tədbir İncəsənət fakültəsi müəllim və tələbələrinin ifasında konsert proqramı ilə davam edib.\nQeyd edək ki, muxtar respublikanın rayon partiya təşkilatları tədbirə onlayn platforma üzərindən qatılıblar.


Ermənistanda Rusiya hərbçiləri arasında dava olub: Bölük komandiri ağır xəsarətlər alıb - Poliqon.az\nErmənistanda Rusiya hərbçiləri arasında dava olub: Bölük komandiri ağır xəsarətlər alıb\n11 Sentyabr 2017 14:45\nRusiyanın Ermənistanda yerləşən 102-ci hərbi bazasında hərbçilər arasında dava olub.\n“AzeriDefence” erməni mətbuatına istinadən xəbər verir ki, Gümrü şəhərində yerləşən 102-ci hərbi bazada sentyabrın 10-da təxminən 23:30 radələrində hərbçilər arasında dava düşüb. Baş verən hadisə nəticəsində bir nəfər ağır xəsarət alıb.\nShamyan.com saytının məlumatına görə, polislər hadisə yerinə gəliblər. Hadisəni törətmiş 3 nəfər polisləri görən kimi qaçıb, 1 nəfər isə yerdə uzanmış vəziyyətdə tapılıb.\nPolislər xəsarət almış hərbçini Gümrü şəhərində yerləşən xəstəxanaya çatdırıblar. Xəsarət alan hərbçi 26 yaşlı Rusiya vətəndaşı Yuri Nikolayev olub. Onun göz ətrafı zədələnib, dizində sıyrıqlar var və çox saylı zərbələr nəticəsində kəllə-beyin travması alıb.\nPolislər müəyyən ediblər ki, mübahisə (23 yaşlı Vladislav Krasovsk, 22 yaşlı Viktor Yudin, 26 yaşlı Nursultan Qizatulaev və 26 yaşlı Yuri Nikolayev) Rusiya vətəndaşları arasında baş verib.\nAparılan istinaq işləri zamanı müəyyən edilib ki, 26 yaşlı Nursultan Qizatulayev, Yuri Nikolayevi döyüb. O özü polis bölməsində bu əməlini etiraf edib. Məlumatda o da qeyd olunub ki, ağır bədən xəsarətləri alan Yuri Nikolayev 102-ci hərbi bazasının bölük komandirləridir.


Fuad Abbasov: "Partiya yaratmaq niyyətim var" - "Azərbaycandan heç bir gözləntimiz olmamalıdır" | Eurasia Diary\nFuad Abbasov: "Partiya yaratmaq niyyətim var" - "Azərbaycandan heç bir gözləntimiz olmamalıdır" | Eurasia Diary - ednews.net\n12.03.2019 15:58 Müsahibə A- A A+\nRusiyadakı diasporamızın vəziyyəti və vahid diasporanın formalaşdırılması planıyla bağlı Rusiyada yaşayan həmyerlimiz, jurnalist Fuad Abbasov Eurasia Diary-ə ekskluziv müsahibə verib. Müsahibəni oxuculara təqdim edirik:\n- Mehriban Sadıxova, Ağadadaş Kərimov və digərləri müxtəlif QHT-lərin rəhbərləridir. Sizin bir müddətdir bu şəxslərin fəaliyyətindəki qüsurları araşdırmanız və daha sonra onların vəzifədən uzaqlaşdırılmasıyla bağlı çağırışlarınız oldu. Rusiyada bəzi hüquqşunaslar bu şəxslərin vəzifələrindən uzaqlaşdırılmasının hüquqi əsası olmadığını bildirirlər. Bu fikirlərə münasibətiniz?\n- Əvvəla onu deyim ki, Rusiyada ictimai təşkilatlar iki qanun əsasında fəaliyyət göstərir. I qanun İctimai Təşkilatlar haqqında, II qanunsa Milli-Mədəni Muxtariyyətlar haqqında qanundur. Ağadadaş Kərimov və Mehriban Sadıxova Moskva və Federal milli-mədəni muxtariyyət rəhbərləridir. Biz bu qurumların rəhbərlərinin azad edilməsi üçün Rusiya Ədliyyə Nazirliyinə kütləvi şəkildə müraciət etmişik. Müraciətdə isə “İstisna hal kimi məsələyə baxılması, Rusiyadakı azərbaycanlıların qurultayının keçirilməsinə icazə verilməsi və qurultayda seçilən Ümumrusiya azərbaycanlılarının milli-mədəni muxtariyyət rəhbərlərinin rəsmi olaraq tanınması qeyd edilib. Nəticənin nə olacağını biz də bilmirik. Lakin Rusiya hökuməti bizim göndərdiyimiz müraciətləri, bu qurumların rəhbərləriylə bağlı şikayətləri və yaranan rezonansı nəzərə alsa qurultaydan sonra Rusiyada azərbaycanlıların vahid və güclü bir diaspora təşkilatı formalaşa bilər. Əgər mənfi cavab gəlsə müraciətimizə biz digər planlarımızı işə salacağıq. Hansıki o planlar haqqında hələki məlumat vermək istəmirəm. Mən tək deyiləm, biz komanda şəklində fəaliyyət göstəririk.\n- Siz partiya yaratmaq niyyətində olduğunuzu bildirmisiniz. Yaxın zamanda partiya quruculuğu işinə başlayacaqsınızmı və yaradılacaq partiya sentyabrdakı seçkilərdə iştirak edə bilərmi?\n- Bəli, kimsədən gizlətmirik ki, belə bir niyyətimiz var. Çünki biz diaspora məsələsində aktivlik göstərərkən bizə dedilər ki, siz sadəcə bir icmasınız və fəaliyyət dairəniz məhdud olmalıdır. Biz də bundan sonra partiya formalaşdıraraq daha aktiv fəaliyyətə keçməyə qərar verdik. Rusiyada yaşayan azərbaycanlıların bir çoxu Rusiyada seçkilərdə iştirak etmir, bəzilərinə ikinci dərəcəli vətəndaş kimi yanaşırlar. Biz bunu dəyişməyə çalışırıq. Partiya yaratmaq məqsədimiz də bu və ya digər problemlərin həlli üçündür. Lakin partiya quruculuğu çox uzun bir prosesdir. Əvvəlcə qarşımızda keçirilməli olan qurultay var. Qurultayı keçirdikdən sonra bu proseslərə start veriləcək. Ona görə də hələlik seçkilərlə konkret bir şey deyə bilmərəm.\n- Rusiyada siyasi partiyalar haqqında qanuna əsasən milli, dini və irqi və s. partiyaların fəaliyyətinə icazə verilmir. Sizin yaradacağınız partiya da məqsəd və məramları müxtəlif olsa da sosial bazası azərbaycanlılar olan bir partiya olacaq. Bu hüquqi maneəni necə aşmağı düşünürsünüz?\n- Bizim heç bir maneəmiz yoxdur. Bizə əsas maneə sapı özümüzdən olan baltalardır. Formalaşacaq partiya da rus qanunvericiliyə əsasən yaranacaq. O partiya sadəcə azərbaycanlıların deyil, eyni zamanda ləzgilərin, talışların, udinlərin, çeçenlərin, rusların və digər xalqların partiyası olacaq. Bizim milli bir sistem formalaşdırmaq niyyətimiz yoxdur. Həm Azərbaycan, həm də Rusiya çoxmillətli bir ölkədir və burada yaranan partiyalar da bunu nəzərə almalıdır. Biz sadəcə bu işdə xalqımıza arxalanırıq. Bilirsiz, mən illərdir Rusiyada yaşayıram və çox aktiv fəaliyyətim olub. Hələ mənə bir dəfə belə olsun Rusiya hökumətindən senzura qoyulmayıb və təzyiq edilməyib. Rusiyada sözün əsl mənasında vətəndaş cəmiyyəti formalaşıb. Ancaq vətəndaşlarımız hələ də nədənsə çəkinir və aktivlikdən qorxurlar. Mən dəfələrlə demişəm ki, axı nədən qorxursunuz? Bir növ bizim fəaliyyətlərimiz həmvətənlərimizin bu qorxusunu aradan qaldırmaq və onların maraqlarını müdafə etməyə istiqamətlənib.\n- Günlərdir Azərbaycandasız, hansı görüşlər keçirdiniz və Azərbaycan hökuməti, millət vəkilləri və ya ictimai xadimlərinin sizə münasibəti necə oldu?\n- Mən, əvvəla Qənirə Paşayevaya təşəkkür edirəm. İllərdir fəaliyyət göstərməmizə rəğmən ilk dəfə Azərbaycan parlamentində adımızı məhz o səsləndirdi. Ondan başqa bizə daim dəstək olan, çıxışlarımız və fəaliyyətimizlə bağlı müsbət açıqlamlar verən Fazil Mustafaya da təşəkkür edirəm. Xüsusən onun bir fikri var ki, daim yadımdadır: “Minlərlə maaşla çalışan ürəksiz insanlardansa, bir nəfər maaşsız, ancaq ürəklə iş görən insan daha böyük nəaliyyətlər əldə edir”. Doğrudan da bu fikir bizim illər boyu fəaliyyətimizin analizi olaraq qiymətləndirilə bilər. Adil Əliyevlə də görüşümüz oldu. O da bizə dəstəklədiyini bildirdi. Ona də təşəkkür edirəm. Bundan savayı müxtəlif ictimai xadim və QHT rəhbərləriylə görüşdüm. Bundan savayı görüşlərim olmayıb.\n- Azərbaycan Respublikası Diasporayla İş üzrə Dövlət Komitəsinin sizin fəaliyyətinizlə bağlı mövqeyi necədir? Hər hansısa dəstəkləri olurmu?\n- Düzü, əvvəlki komitə sədri Nazim İbrahimov Rusiyaya hər dəfə gələndə mənimlə görüşməkdən imtina edirdi, məni “iqnor edirdi”. Diaspora Komitəsinin 2016-2017-ci illərdəki hesabatlarında dünyada azərbaycanlılarının problemləriə və bizim Rusiyadakı fəaliyyətlərimizə bir cümlə də yer verilməmişdi. İndi Fuad Muradov komitə sədridir və mən inanıram ki, Nazim İbrahimovdan fərqli olaraq o fərqli bir siyasət aparacaq. Düşünürəm ki, o Moskvaya gələcək, biz onu Moskvada gözləyəcəyik. Biz artıq ona Moskvaya gəlməsiylə bağlı müraciət də etmişik. Düşünürəm ki, Moskvada diasporamızdakı problemləri və qüsurları birlikdə əməkdaşlıq etməklə həll edə bilərik. Dəstəyə gəldikdəysə Rusiya Konstutsiyasına əsasən ictimai təşkilatların xaricdən maliyyələşdirilməsinə icazə verilmir. Ona görə də biz Diaspora Komitəsi və ya digər qurumlardan heç bir dəstək gözləmirik. Sadəcə mənəvi dəstək bizim üçün kifayətdir. Rusiyada yaşayan azərbaycanlılar öz müqəddəratlarını özlərini həll etməlidir. Bu çox önəmli məsələdir.\n- İstər qurultayın təşkili, istərsə də partiya quruculuğu üçün ciddi maliyyə ehtiyatlarına ehtiyac var. Sizin maliyyə dəstəyiniz varmı?\n- Maliyyə dəstəyi əsasən sıravi vətəndaşlarımızdandır. Hər bir azərbaycanlı bu işə dəstək olmalıdır. Eyni zamanda bəzi biznesmenlərimizdən də dəstək təklifləri var. Biz Rusiyadakı bütün vətəndaşlarımızı dəstəyə çağırırıq və heç kimin bizə qoşulmasına mane olmuruq. Buyursunlar, gəlsinlər.


Bertran Rassel: "İşləmək şişirdilmiş fəzilətdir" - BFA\nBertran Rassel: “İşləmək şişirdilmiş fəzilətdir”\nŞahlar Ruhi 18 Fevral 2021 22 İyun 2021\n“İşləməyin şişirdilmiş fəzilət olduğuna inanan Bertran Rassel, adi insanların iş müddətinin xeyli azaldılmasının tərəfdarı idi. Pol Uesternə görə, “tənbəllik” anlayışı layiq olduğu dəyəri görmür”.\nBertran Rassel 1932-ci ildə dərc olunan “Tənbəlliyə tərif” adlı məqaləsində çalışqanlığın şişirdilmiş fəzilət olduğunu və fərdin öz maraq dairəsinə sərf etdiyi boş vaxtın da mədəni həyatın zərurətlərindən biri olduğunu müdafiə edirdi. Üstəlik, yaşadığı dövrdə istehsal prosesində mexanikanın elə səviyyəyə gəldiyini düşünürdü ki, onun fikrincə, cəmiyyətə faydalı olmaq üçün həftədə 20 saatdan artıq işləmək mənasız idi. İşsizlərin sayının çox olmasına rəğmən, işləyənlərin həddən artıq istismar olunduğu qənaətindəydi. Müasir dövrdə də keçmişə nisbətdə daha faydalı istehsal qaynaqlarına malik olmağımıza baxmayaraq hələ də “tənbəlliyin” ədalətli bölgüsündən bir xeyli uzaqda idik.\nRasselə görə, işləməyi vəzifə hesab etmək “qul əxlaqı”-nın (iqtidar sahiblərinin gücsüzləri öz mənfəətləri xatirinə yaşamağa razı salmaq vasitəsi) bir hissəsidir. Bu metod “sahibləri” azad şəkildə keçirəcəyi boş vaxtla təmin edirdi. Amma Rassel başqalarının səyləri nəticəsində əldə edilən tənbəlliyi tərifə layiq hesab etmirdi. Amma təbii ki, güclülərin ələ keçirdikləri vaxtın kiçik bir qismi sivilizasiyanın inkişafına sərf olunurdu. “Tənbəllik mədəniyyətin təməlidir. Əvvəllər seçilmişlərin tənbəlliyi, əksəriyyətin əməyi sayəsində təmin olunurdu. Sərf olunan əməyin dəyəri işin ucalığından yox, boş vaxtın gözəlliyindən gəlir. Halbuki müasir dövrün texnikaları sayəsində tənbəllik cəmiyyətə zərər vermədən ədalətli şəkildə paylana bilər”.\nBirinci Dünya müharibəsi boyu cəmiyyətin rifah səviyyəsinin qorunub saxlanması Rallesə iş gücünün azaldılması ilə istehsalın atırıla biləcəyinin mümkün olduğunu göstərdi. Sülh dövründə isə fəzilət hesab olunan çalışqanlıq stereotipi, cəmiyyətin yarısının həddindən artıq işlədiyi halda, digər yarısının işsiz qalmağı ilə nəticələnirdi. Digər tərəfdən, Rasselin fikrincə hər kəs cəmiyyətə bir qədər iş borclu idi və gündə dörd saatlıq iş rejimi cəmiyyətin ehtiyaclarını ödəməyə kifayət edirdi. Qalan vaxtını isə hər kəs sivilizasiyadan zövq almağa sərf edə bilərdi.\nƏgər insanların boş vaxtlarını necə keçirdiklərini bilmədiyi tezisi doğrudursa, bu tamamilə sivilizasiyamızın təzyiqləri nəticəsindədir. Rassel bu problemin həllini iki mərhələdə görürdü. Əvvəlcə həzz anlayışının bizim yaxşılığımız üçün mövcud olduğunu anlamalıyıq. Əgər işləmək fəzilətdirsə, görülən işin nəticələrindən həzz almaq da eyni dərəcədə fəzilət hesab olunmalıdır. İkincisi, təhsilə daha geniş yer ayırmalıyıq, çünki insanlar ancaq bu şəkildə vaxtlarından daha səmərəli istifadə etməyi öyrənə bilər. Rasselin qulların rəqsini canlandırmaq cəhdi aristokratlıq, böyüklük iddiası kimi görünsə də, insanların istirahət vaxtlarında – cəmiyyətə yararlı olanlar da daxil olmaqla – daha aktiv olduqları fikri ilə də ziddiyyət təşkil etmirdi. İnsan həyatı ilə, yaradıcılığı ilə nələri bacara biləcəyini gördüyündə daha xoşbəxt ola bilərdi.\nYenə də, etiraf etməliyik ki, Rasselin əmək bölgüsünə yanaşması utopikdir. Rasselə görə, utopiyasının gücü tamamilə “istehsalın elmi təşkilindən” asılı idi və bu hər nə mənaya gəlirsə, bir gecədə, birdən-birə ortaya çxıacaq bir şey deyildi. Yaxşı, bəs Rasselin tənbəlliyin tərifini yazmasından bu günə qədər keçən 66 il ərzində həyatımızı daha dəyərli edə bildikmi? Əlbəttə, bunun üçün bəzi addımlar atdıq – uşaqlarımız daha çox təhsil alır, iş günlərimiz də azalıb. Amma bu, o demək deyil ki, istismarı minimum həddə endirmişik. Hələ də həddindən artıq işləyənlərlə işləməyib “tənbəllik edənlər” (söhbət işsizliyə məhkum olunan və pulsuzluqlarına görə həyatın həzzini yaşaya bilmədikləri vəziyyətdən gedir) arasında qütbləşmə var. Yəni, Rasselin ehtimal etdiyi ümumi qeyri-bərabərlik hələ də aktualdır.\nBelə bir inanc da var ki, iqtisadiyyat böyüdükcə işçi qüvvəsinə tələbat artacaq və bu da işsizliyi azaldacaq (Hər kəsin həddən artıq işlədiyi ictimai strukturun cazibədarlığı da mübahisəli məsələdir). Onda gəlin belə bir sual verək: daha çox iş yerinin açılması daha çox insana ehtiyacın yaranacağı mənasına gəlirmi? Texnologiya inkişaf etdikcə iş qüvvəsinə ehtiyac daha çox avtomatik yollarla ödənilir. İnsan gücünün daha vacib olduğuna inanc isə süni, xidmət yönümlü iş sahələrini meydana gətirdi. Bunların bəziləri olduqca mənasızdır. Məsələn, 24 saat açıq obyektlər, evdə xidmətçilik etməklə bağlı ümidsiz işlər və s. Əgər bu lazımsız cəhdlər insanların səmərəli fəaliyyətləri ilə nisbətdə onlara istirahət üçün daha çox vaxt təmin etsəydi, itkidən daha çox böyü bir mənfəət ortaya çıxardı. İnsanlar artıq daha az iş görməyin yollarını axtarır. Mən də həmçinin. Həftədə bir gün daha artıq istirahət günü əldə edərək özümə düşünmək və yazmaq üçün vaxt yaradıram. Amma bu üstünlüyü əldə-edib etməmək sizin mövqeyinizdən asılıdır. Çünki bir çoxumuz da artıq iş saatları və ya daha az əmək haqqı olan yarımştat şəkildə ikinci işdə işləmək yolu ilə xərclərimizi ödəməyə, bu yolla “yaşamağa” çalışırıq.\n1932-ci ildə xəyal etə bildiyimi ədalətli vaxt bölgüsü artıq bir xəyaldan daha artığı olmalıdır. Amma müasir dövrdə hələ də daha çox işləməyin bir növ üstünlük hissi verdiyinə inananlar da az deyil. Biz onlara təkrarən izah etməliyik ki, çalışqanlığın fəzilət olduğu fikri uydurmadan başqa bir şey deyil. Biz ədalətli bölgüyə nail olmağa məcburuq. Saatlarla işləməyə qarşı duyulan inadkar heyranlıq sona çatmalıdır. Çünki bu simpatiya sistematik işsizliyin əsl səbəblərindən biridir. Hamı mövcud vəziyyətlə “dünya belə qurulub” məntiqi ilə barışıb. Bu, axmaqlıqdır. Həftədə 20 saat işləmək cəmiyyətin bütün ehtiyaclarını ödəməklə bərabər bizə də öz həyatımızı yaşamaq üçün boş vaxt verəcək.\nMüəllif: Pol Uestern\nEpiktet kimdir? – Bir kölə azadlığı necə tapdı – İgor Jankovic\nMişel Fuko [The School of Life]


Regionda yeni müharibə ehtimalı: Azərbaycana təhlükə sovuşubmu?\nEkspertlər ABŞ-İran münasibətlərində davam edən böhrana görə Azərbaycanın diqqətli olmasının tərəfdarıdırlar...\nAzərbaycanın yerləşdiyi regionu gözləyən ABŞ-İran müharibəsi təhlükəsinin aradan qalxıb-qalxmadığı yönündə yaranan suallar hər zaman aktuallığını saxlayır. Bu suallar ətrafında ekspertlərin mövqeləri heç də birmənalı deyil. Müharibə riskinin hələ də qaldığını düşünənlər də, bunun əksini deyənlər də var.\nÇoxları hesab edir ki, bu ilin əvvəllərindən etibarən dünyanı ağuşuna alan koronavirus iki ölkə arasındakı gərginliyin xeyli dərəcədə səngiməsinə səbəb olub. Bunun uzunmüddətli olmayacağı ehtimal edilir. Bu il noyabrın 3-də ABŞ-da keçiriləcək prezident seçkilərinin də burada mühüm rol oynadığı vurğulanır. Rəsmi Vaşinqtonun həmin seçkilərdən sonra cənub qonşumuza qarşı hərəkətə keçəcəyi qeyd olunur.\nOnu da qeyd edək ki, ABŞ-İran gərginliyində səngimələr olsa da, rəsmi Tehranın Birləşmiş Ştatların regionda yerləşən müttəfiqləri ilə qarşıdurması yaranmaqdadır. Sonuncu belə bir gərginlik Birləşmiş Ərəb Əmirlikləri ilə yaşanıb. Bütün bunlardan çıxış edərək, “hazırda yaxın gələcəkdə Amerikanın İrana hücumu realdırmı” kimi sual əsasdır.\nMüsəlman dövləti olmasına baxmayaraq, Azərbaycanın müstəqilliyinə təhdid mənbəyi kimi göstərilən İranın zəiflədilməsinin ölkəmizə xeyrinin olub-olmadığı yönündə fərqli mövqelərə rast gəlirik. Amma “qulağımızın dibində” belə bir dəhşətli müharibənin olmasının Azərbaycana sərf etmədiyi ilə bağlı fikirlər daha çox səsləndirilir.\n“Sivilizasiyalar və konfliktlər” Analitik Mərkəzinin rəhbəri Əhəd Məmmədli: “Əvvəla, onu deyim ki, ABŞ-İran müharibəsini gözləmirəm, heç zaman da gözləməmişəm. 40 ildən çoxdur ki, hər kəs dünyanı ABŞ-İran müharibəsi ilə qorxudur. Amma ortada bir şey yoxdur. Bunun səbəbləri başqa bir mövzunun söhbətidir və bu barədə sizin mətbuata zamanında demişəm. İranın zəiflədilməsi, yaxud dağılması Azərbaycanın xeyrinədir, yaxud ziyanındadır? Bu suala belə cavab vermək olar ki, hər şey ssenarinin necə gedəcəyindən asılıdır. Təxmin edin ki, ABŞ-İran müharibəsi başlayır, cənub qonşumuzu Birləşmiş Ştatlar işğal edir və Cənubi Azərbaycanda müstəqil bir türk dövləti qurulur. Təbii ki, bu, bizim xeyrimizədir. Yaxud İranda düşündüyümüz dövlət qurulur, orada türk dili fars dili kimi bərabərhüquqlu dövlət dili olur, hakimiyyət farslarla türklər arasında birləşdirilir, bu, Azərbaycanın xeyrinədir. O zaman, təbii ki, biz İranda dəyişiklik olmasını istəyirik. Amma əksi olacaq, müharibə nəticəsində oradakı qaçqınlar ölkəmizə axışacaq, İran Suriya və İraqın böyük bir formasına çevriləcək, orada olan savaşlar Azərbaycana sıçrayacaq, təbii ki, bunlar ziyanımıza olar. İkinci ssenarini daha real saydığım üçün cənub qonşumuzda vəziyyətin sabit qalmasının tərəfdarıyam. Amma İranın demokratikləşməsi, oradakı soydaşlarımızın hüquqlarının bərpa olunması şərti ilə sabitliyin olmasını istərdim”.\nSiyasi şərhçi Yeganə Hacıyevanın da proqnozları diqqət çəkir: “Öncə onu deyim ki, son 30 ildə strateji əhəmiyyətə malik, unikal mineral və karbohidrogen ehtiyatları ilə zəngin, Avropa, Asiya və Afrikanı birləşdirən mühüm iqtisadi və strateji yolların kəsişməsində yerləşən Yaxın Şərq regionunda qlobal güclərin enerji resurslarının bölgüsü, regionda nüfuz uğrunda mübarizəsi yekunlaşandan sonra bu mübarizənin digər bir strateji regionda davam etməsi aydın idi. Yaxın Şərq regionundan sonra dünya iqtisadiyyatında mühüm rol oynayan dəniz, quru və hava nəqliyyatı xətləri keçən, qitələrarası enerji nəqli marşrutlarında strateji bənd olan Cənubi Qafqaz regionunda qlobal güclərin nüfuz bölgüsü, mübarizəsi həmişə mövcud olsa da, bu mübarizə artıq aqressiv mərhələyə qədəm qoyur. Bu prosesdə üzdə görünən birbaşa, gözlə görünməyən hibrid üsullarla iştirakçılar mövcuddur və biz bu haqda çox danışmışıq. Müharibə riski haqqında danışsaq, öncə onu deyim ki, mövcud konfiqurasiyada ABŞ-Rusiya-İran qarşıdurmasından Azərbaycanın əldə edə biləcəyi üstünlüklər və bir sıra siyasi məsələlər də var ki, bizdə bu proseslərdə onların həlli gözləntilərimiz var. Haqqında danışdığım məsələ siyasi-iqtisadi qarşıdurma və bizim bu qarşıdurmadan yararlanmamızdan söhbət gedir. Yəni Azərbaycanın ABŞ-İran, ABŞ-Rusiya arasında siyasi qarşıdırmadan qazana biləcəyi nüanslar var. Amma hərbi qarşıdurma və müharibə haqqında danışsaq, bu region üçün arzuolunmaz nəticələr verə bilər. Azərbaycan olaraq bu bizə lazım deyil. Çünki İran güclü müdafiə səddinə malik ölkədir, bir neçə əsrdir özü ilə yanaşı, ətrafında olan ölkələrdə və bu ölkələrdəki sərhəd xalqlardan şiə hilalı yaratmaqla öz sərhədlərini başqa xalqların hesabına qoruyur. İran İraq və ya Suriya deyil və İranla açıq silahlı münaqişə qlobal təhlükəsizliyə hədədir. Trampın dövründə ABŞ-ın xarici siyasətində ümumiyyətlə, bütün regionlarda ənənəvi siyasətində kənarlaşmalar oldu. ABŞ-ın regionlar üzrə siyasəti əsasən iqtisadi çıxarlar üzərində quruldu və bəzi regionlarda iqtisadi çıxarların üzərində qurulan siyasət təhlükəsizlik məsələlərini ikinci plana atdı.\nTramp 2020-ci il seçkilərində təkrar prezident seçilməsə belə, yeni gələn prezident ABŞ siyasətində çox şeyi dəyişə bilməyəcək. Çünki Birləşmiş Ştatlar istər Yaxın Şərq siyasətində, istər Rusiya, istərsə də Mərkəzi Asiyaya münasibətlərində daha təhlükəsiz, özünə daha uyğun siyasətdən kənara çıxıb. Bu isə regionlarda digər oyunçuların mövqelərinin güclənməsinə xidmət etdi. Amma Tramp namizədliyi və prezidentliyi dövründə İranla düşmənçiliyi hər nə qədər də siyasətinin ana xətti kimi tutsa da, heç vaxt İranla bağlı açıq qarşıdurmaya səbəb olacaq konkret addım atmaq fikrində olmayıb. ABŞ-İran müharibəsi təhlükəsinin aradan qalxmasında pandemiyanın rolu isə sıfırdır. Bu ancaq İranın daxildə nüvə obyektlərinə, xaricdə maraq və nüfuz dairəsinə aid olan hərbi və strateji xətlərə zərbələr endirmə yolu ilə davam edəcək”.\nPolitoloq Məhəmməd Əsədullazadə müharibə riskinin qaldığını düşünür: “Azərbaycana region olaraq qonşu olduğu Yaxın Şərqdə baş verənlər müəyyən dərəcədə təsir edir. İlk növbədə İranın Yaxın Şərqdə aktiv hərbi-siyasi hərəkətliliyi ABŞ-la davam edən problemlər müharibə variantini taktiki olaraq arxa plana keçirsə də, müharibə variantı daima masadadır. Suriya və İraqdakı müharibələr lokal olaraq davam edir. Həmçinin İsrail-İran münasibətləri son günlərdə daha aktiv fazaya keçib.Yaxın Şərqdə suların bundan sonra isinəcəyi, sülh və sabitliyin təmin olunması uzun illər davam edəcək. Çünki regionda olan dövlətlərin siyasəti, buradakı karbohidrogen yataqları üzərindən maraqlı ölkələrin bu regionda maraqlarının toqquşması hələ davam edəcək. Azərbaycanda Yaxın Şərqdə və qonşusu İran ətrafında baş verənlərə diqqətli olmalı və bu istiqamətdə öz maraqlarına uyğun siyasət həyata keçirilməlidir ki, öz təhlükəsizliyinə risk olmasın. Çünki Qarabağ münaqişəsinin həlli istiqamətində ciddi problemlər qalmaqdadır. Hesab edirəm ki, Azərbaycanın da yaxın olduğu regionda müharibə və problemlərin davam edəcəyi gözlənilir. Regionun ən aktual, daha riskli müharibəsi ABŞ-İran müharibəsidir. Bu ABŞ-da seçkilərə görə müəyyən dərəcədə müzakirə edilməsə də, amma risk qalmaqdadır. İsrail Suriyada onsuz da Vaşinqtonun təlimatlari ilə İran hərbi obyektlərinə mütəmadi aviazərbələr endirir. Bundan əlavə, BƏƏ ilə İran arasında son günlərdə vəziyyət daha da kəskinləşib. Bu geniş müharibəyə gətirməsə də, körfəz də müharibə riskini gündəmdə saxlayır. BƏƏ və İran arasında müharibə başlasa, ABŞ və İsrail İrana kəskin hücum edə bilər. Bu da Yaxın Şərqdə ciddi və geniş müharibəyə gətirib çıxarar. Bunun da Azərbaycanın daxil olduğu regiona təsirləri qaçılmaz olar. İsrail, ABŞ çalışa bilərlər ki, İrana qarşı hər istiqamətdə hücumlar etsin. Əlbəttə ki, bu müharibə Azərbaycanın maraqlarına cavab vermir. Amma İranın zəifləməsi ölkəmizin maraqlarına cavab verir. Çünki İranın hərbi gücü və maliyyə imkanları genişləndikcə region ölkələrinə təsirləri artır. Yaxın Şərqdə baş verənlərdə İranın rolunun hansı istiqamətdə təhlükəli olduğunu görürük. Hesab edirəm ki, İranın zəifləməsi bu ölkənin öz daxili işlərinə çəkilib aqressiv siyasət yeritməməklə qonşularla normal münasibətlər qurmasına gətirər. Amma hesab edirəm ki, ABŞ-da prezident seçkilərindən sonra biz İran-ABŞ problemlərinin daha aqressiv mərhələyə keçəcəyinin şahidi olacağıq”.


Hindistanda itən An-32 təyyarəsinin qalıqları tapılıb - İki sahil\n17 sentyabr 2019 06:37 Bütün xəbərlər Haqqımızda Əlaqə\n11 iyun 2019 15:15\nHindistanda itən An-32 təyyarəsinin qalıqları tapılıb\nHindistanın hərbi aviasiyası iyunun 3-də ölkənin şimal-şərqində radarlardan itən An-32 hərbi-nəqliyyat təyyarəsinin qalıqlarını aşkarlayıb.\nAZƏRTAC xarici KİV-lərə istinadla xəbər verir ki, bu barədə jurnalistlərə ölkənin Hərbi Hava Qüvvələrinin nümayəndəsi deyib.\n“Hindistan Hərbi Hava Qüvvələrinə məxsus Mi-17 helikopteri itən An-32 təyyarəsinin qalıqlarını ölkənin şimal-şərqində Lipo yaşayış məntəqəsindən 16 kilometr məsafədə dəniz səviyyəsindən 3650 metr hündürlükdə aşkarlayıb”, - deyə Hərbi Hava Qüvvələrinin nümayəndəsi bildirib. Qəza zamanı təyyarənin göyərtəsində olan insanların taleyi barədə məlumat verilmir.\nXatırladaq ki, Assam ştatının Corhat şəhər aeroportundan havaya qalxaraq ölkənin şimal-şərqində yerləşən Arunaçal-Pradeş ştatına uçan Hindistan Hərbi Hava Qüvvələrinə məxsus An-32 hərbi-nəqliyyat təyyarəsi iyunun 3-də yerli vaxtla saat 12:25-də radarlardan itmişdi. Pilotlar təyyarə havaya qalxdıqdan 35 dəqiqə sonra dispetçerlə axırıncı dəfə əlaqə saxlayıb. Təyyarənin göyərtəsində səkkiz ekipaj üzvü və beş sərnişin olub.\nVilnüsdə svastika qalmaqalı davam edir\nMun Ce-in: KXDR-ABŞ danışıqları tezliklə bərpa olunacaq\n16 sentyabr 2019 17:53\nTürkiyənin Vitse-prezidenti Fuat Oktayın şərəfinə rəsmi nahar verilib\n16 sentyabr 2019 17:32\nİranlı general: İran müharibəyə tam hazırdır\n16 sentyabr 2019 17:31


Xaosa yuvarlanan Ermənistan – Rusiyanın sanksiyaları qapıdadır / TƏHLİL\n14:10 20 Dekabr 2018\n9 dekabr seçkilərindən sonra Ermənistanda olduqca gərgin siyasi vəziyyət hökm sürür. Onsuz da Dağlıq Qarabağ münaqişəsinə görə regionda təcrid durumunda olan düşmən ölkə bu dəfə ənənəvi müttəfiqlərinin də ona üz çevirməs ilə çıxılmaz vəziyyət hökm sürməkdədir. Bir tərəfdən daxildə sosial-iqtisadi böhranın dərinləşməsi, digər tərəfdən isə xarici siyasətdə dalbadal yaşanan uğursuzluqlar Ermənistan iqtidarını çətin bir dilemma qarşısında qoyub.\nPaşinyanın avrointeqrasiya yolu tutmaq niyyəti mövcud geosiyasi reallıqların və Ermənistanın bir dövlət olaraq nüfuzunun çərçivəsini aşdığına görə düşmən ölkənin milli təhlükəsizliyinin ciddi təhdid altında qaldığını deyə bilərik. Hələlik rəsmi Moskva prosesləri kənardan izləməklə kifayətlənsə də, yaxın vaxtlarda adekvat tədbirlərin görüləcəyi şübhə doğurmamalıdır.\nBu xüsusda, hələ də Rusiya rəhbərliyinin Paşinyanı qazandığı qələbə münasibətilə təbrik etməməsi diqqəti cəlb edir. Ermənistanın siyasi və ekspert dairələri bu amillə bağlı narahatlıqlarını gizlətmirlər. Onların qənaətindən belə bir nəticə çıxarmaq olar ki, bu hal fırtına öncəsi səssizliyi xarakterizə edən bir görüntüdür və hər an dağıdıcı Şimal küləyi ölkəni cənginə ala bilər.\nBütün bunların fonunda isə Ermənistan iqtidarı Qərbdən gələn tapşırıqları qeyd-şərtzis yerinə yetirməkdə qərarlı görünür. 2 dekabr tarixində Gümrü şəhərində bir süpürgəçi qadının qətlə yetirilməsi faktına görə düz 9 gün sonra həmin ərazidə xidmət keçən Rusiyaya məxsus “102” saylı hərbi bazanın əsgəri həbs olundu. Həbs qərarının bu qədər ləngidilərək seçkidən sonraya salınması ilk növbədə qərarın siyasi mahiyyət daşıdığını deməyə əsas verir. Lakin Ermənistanın hüquq dövləti olmadığına dair əminlik bu məsələnin üzərində çox da dayanmağı tələb edir. Düşünürəm ki, oxuculara məsələnin daha çox siyasi tərəfləri maraqlı olar. Məlum həbs qərarından sonra əsasən Gümrü və ətraf rayonlar olmaqla, bütün ölkə ərazisində Rusiya əleyhinə etiraz aksiyaları keçirildi. Anti-Rusiya ovqatının körüklənməsinə və alovlanmasına xidmət edən bu hadisədən sonra Ermənistanda rus dilində yayımlanan sonuncu televiziya proqramı fəaliyyətini dayandırdı. Rusiyaya qarşı meydan oxumaq niyyəti güdən bu addımların yaxın gələcəkdə Ermənistan xalqı üçün böyük fəlakətlərə səbəb olacağı istisna deyil.\nBütün bunlar son nəticədə Moskva-İrəvan strateji müttəfiqliyinin təməllərini zədələməklə yanaşı, həm də Ermənistanın post-sovet məkanında təklənməsinə rəvac verib. Belarus prezidenti Lukaşenkonun Paşinyanı aşağılayan və Ermənistanın işğalçı dövlət olduğuna eyham vuran açıqlamalarının belə bir dövrə təsadüf etməsi də mövcud geosiyasi reallıqları daha dərindən təhlil etməyə imkan verir. Eyni hərbi blokun tərkibində yer alan Ermənistanla Belarus arasındakı ziddiyyətlərin kəskinləşərək qarşıdurma fazasına keçməsi düşmən ölkənin postsovet məkanında təcrid vəziyyətinə yuvarlandığına dair əminlik yaradır.\nKTMT çərçivəsində mövqeləri zəifləyən Ermənistan həm də hər an Rusiyanın bilavasita təzyiq və sanksiyaları ilə üzləşə bilər. Bu yaxınlarda Rusiyanın xarici işlər naziri Sergey Lavrov Moskva ilə İrəvan arasında yeni hərbi sazişin imzalanma ərəfəsində olduğunu bildirmişdi. Ermənistanda üçüncü ölkəyə məxsus hərbi qulluqçuların yerləşdirilməsi istisna hal kimi yeni sazişdə öz təsbitini tapır. Rusiyanın əndişələrindən irəli gələn bu saziş həm dəErmənistan iqtidarına olan inamın tamamilə tükəndiyini özündə təcəssüm etdirir.\nBir xüsusu da vurğulamaq yerinə düşər. Dünən Ermənistanın İrandakı səfiri Artaşes Tumanyan bildirib ki, Ermənistan İrandan daha çox qaz idxal etmək niyyətindədir. Güman ki, Moskva ilin sonuna qədər Ermənistana satılan təbii qazın qiymətində artıma gedə bilər. Söz yox ki, belə bir ehtimal olmasaydı, Ermənistan rəhbərliyi İrandan daha baha qiymətə qaz almağa maraq göstərməzdi.\nMoskvanın isə Ermənistanla bağlı təzyiq rıçaqları o qədər çoxşaxəlidir ki, sadalamaqla bitməz. Təkcə onu qeyd edək ki, ölkə iqtisadiyyatının 80 faizindən çox hissəsi Rusiya şirkətlərinin nəzarəti altındadır. Paşinyan hökuməti ikibaşlı siyasətini davam etdirdiyi təqdirdə Rusiyanın sanksiyaları qaçılmaz zərurətə çevriləcək. Son nəticədə isə itirən erməni xalqı olacaq.\nSiyasi şərhçi Ceyhun Əhmədli / METBUAT.AZ\nErmənistan Baş nazir Nikol Paşinyan\nAzərbaycan Prezidenti ilə BP qrupunun baş icraçı direktorunun görüşü olub- FOTOLAR\n22 Yanvar 2019 12:18\nAzərbaycanda maliyyə və sığorta fəaliyyəti ilə məşğul olan fərdi sahibkarların sayı artıb


O gecə Rəhman müəllimin şagirdləri yuxuda uçan buludlar gördülər. Gördülər ki, uçan buludların gözləri var, gördülər ki, bu gözlər Rəhman müəllimin gözlərinə oxşayır, gördülər ki, Yer kürəsi Rəhman müəllimin gözlərində bir damcı yaşa dönüb yağmağa yer axtarır...\n...Rəhman müəllim xəstə ürəyinin künc-bucağında onu həyata bağlayacaq nəsə tapmaq istəyirdi, lap elə ilangözü boyda bir işartı, ümid qırığı, xırım-xırda nəsə...\nÇıxış yolunu tapdı: bu gecə hər şeyə son qoyacaq. Bu arzu beynində ildırım kimi çaxıb ovqatını işqlandırdı. Əl-ayağa düşüb saçına-başına əl gəzdirdi, cibindəki azacaq pulları qəpiyinəcən sayıb yenidən yerinə qoydu.\nSoyuducudan kolbasa, pendir çıxarıb özünə süfrə açdı. Uşaqlıq dostu Kərəmin kənddən göndərdiyi zoğal arağını balkondakı şkafdan çıxarıb gətirdi. Çörəkqabında neçə gündən bəri quruyub qaxaca dönmüş, yanı qoparılmış çörəyi süfrəyə qoyanda eyni açıldı.\nRəhman müəllimin dilinə ildə iki-üç dəfə içki dəyərdi, ya dəyməzdi, amma bu gecə ömründə heç vaxt içməyəcəyi qədər içib ürəyini boşaldacaqdı. Birinci badəni nəyin sağlığına içəcəkdi? Gözü divara sataşdı. Köhnə, soluxmuş divar kağızlarında uçan buludun şəkilləri vardı. Buludlar gözünə birtəhər dəydi, elə bil buludlar tala-tala olub uçmağa hazırlaşırdı. 27 il əvvəl bu divar kağızını özü seçib almışdı. Mavi buludlar uşaq vaxtı obalarında gördüyü buludlara oxşayırdı. Bu kağızı seçmişdi ki, hər dəfə buludlara baxanda düşmən tapdağı altında olan kəndlərinin qoxusunu alsın. Nə vaxt istəsə yağsın, nə vaxt istəsə, günəşin qabağından çəkilsin, bircə uçub getməsin, bircə tərk etməsin onu.\nAmma elə bil özü kimi buludlar da yorulmuşdu. Bu evdən uçub getməyə xırım-xırda bəhanələr gəzirdilər. Sadəcə, pəncərələri açmaq lazım idi...\n... Adətiydi, səhər tezdən oyanıb günəşin ilk zərrəsiylə ürəyini alışdırar, sonra məktəbə gedib qəlbindəki odla körpəcə uşaqların tərtəmiz qəlbini işıqla doldurardı. Uşaqlar Rəhman müəllimin gözləriylə, ürəyiylə, arzularıyla dünyaya boylanardı. Rəhman müəllim ibtidadi sinif müəllimiydi. Qırx ildə qırx nəsil Rəhman müəllimin xeyir-duasını almışdı, qırx ildə qırx ürəkli nəsil böyümüşdü. Təməlləri yaxşı olduğundan, sonraları da yaxşı olmuşdu bu uşaqların.\nBu səhər də günəşdən erkən oyanıb qəlbini işıqla yuyub salavatlayandan sonra məktəbə yollanmışdı. İkinci sinifdə oxuyan şagirdləri onu görəndə quş balaları kimi üstünə qaçmış sevincləri dua kimi üstünə yağmış, o da tərtəmiz duaları şükranlıqla ruhuna çiləyib çöp kimi nazik barmaqlarıyla uşaqların başına sığal çəkmiş, onlara xeyir-dua vermişdi...\nZəng çalınanda Rəhman müəllim həmişəki qıvraq, inamlı addımlarla doğma sinifinə yollanmışdı. Dərsi soruşanda, körpələrin əlləri havada alça ağacı kimi çiçək açmış, Rəhman müəllimin ürəyi atlanmışdı...\nQapı döyülüb məktəb direktoru Bəsirə müəllimə sinfə gələnəcən həyat düzəndəki çay kimi sakitcə axırdı.\nRəhman müəllim gələnləri salamlayandan sonra araya ani süküt çökdü.\nBəsirə müəllimə boyalı dodağının bir ucunu çeynəyə-çeynəyə, sürməli gözlərini qırpa-qırpa nəsə deməyə hazırlaşırdı, amma sözü hardan başlayacağını, nə deyəcəyini bilmədiyindən duruxub qalmışdı. Handan-hana:\n-\tRəhman müəllim, bu gün sizin 60 yaşınız tamam olur. Hamı bilir ki, məktəbimizin ən yaxşı müəllimlərindən birisiniz, bəlkə də birincisisiniz. Bütün kollektiv adından sizi təbrik edirəm.\nRəhman müəllimin işıqlı sifəti bir az da işıqlandı. Çəkinə-çəkinə:\n-\tTəşəkkür edirəm, Bəsirə müəllimə, inanın, bu tarixi özüm belə unutmuşam - dedi.\nBəsirə müəllimənin göydə axtardığı fürsət yerdə əlinə düşdü:\n-\tRəhman müəllim, elə qanun da bunu deyir də, insan yaşa dolur, özü kimi yaddaşı da yorulur. İndi sizin istirahət edən vaxtınızdı. Təhsil şöbəsi bunu nəzərə alıb, sizi bütün qayğılardan qutarmaq üçün yerinizə Nazilə müəlliməni yollayıb. Bu il pedaqoji universiteti bitirib, gənc kadrdı. Siz özünüz də həmişə deyirsiniz ki, gənclər bizdən çox bilir. Estafeti onlara verməyin vaxtı çatıb. İstədim ki, bu əlamətdar hadisəni doğum gününüzə hədiyyə edim.\nRəhman müəllimin ağbəniz sifəti kətan kimi ağardı, sonra yanaqlarına qızartı çökdü.\n-\tNazilə müəllimə məktəbimizə xoş gəlib. İcazə verin dərsi bitirim, sonra necə məsləhətdirsə, elə də olsun – dedi.\nBəsirə müəllimənin çoxdan planlaşdırdığı əməliyyat uğurla başa çatdı. Rəhman müəllimin şərəfini uşaqların gözü qarşısında yerlə-yeksan etmişdi. Xasiyyətini bilirdi, bu əməliyyatdan sonra, nazir də gəlsə, gedəcəkdi. Bir anda ağlından keçirdi ki, “ləyaqətli adamlara can qurban. Nə qışqırırlar, nə bağırırlar, quzu kimi üzlərini çevirib gedirlər”.\nSonra özünü yığışdırdı, çəlimsiz sifətində elə bil ildırım çaxdı. Son göstərişini verdi:\n- Uşaqlar, bu gündən sizə Nazilə müəllimə dərs deyəcək. O, ingilis dilini sevimli Rəhman müəlliminizdən daha yaxşı bilir, kömpüter bilgilərində tayı-bərabəri yoxdu, ümid edirəm ki, onunla dil tapacaqsınız – deyib dabanı üstünə fırlanıb gənc müəllimə ilə birlikdə otaqdan çıxdı.\nSinifə çökən sakitliyi Zümrüdün hönkürtüsü pozdu.\n- Mən istəmirəm gedəsiz, getməyin, nolar!\nUşaqların gözündə təlaşla qorxu bir-birinə qarışmışdı. Bütün sinif Zümrüdə qoşulub ağlayırdı. Sinfin ən nadinc uşağı Nihad ağlaya-ağlaya qaçıb Rəhman müəllimi qucaqladı, bütün uşaqlar qaçıb müəllimlərinin başına yığışdılar. Uşaqların hönkürtüsü, körpəcə ürəklərinin döyüntüsü, gözlərindəki qorxu... Rəhman müəllimin ürəyi heç vaxt belə sıxılmamışdı, heç vaxt belə əlacsız olmamışdı, heç vaxt heç kim onu Bəsirə müəllimənin silahı kimi ağır silahla vurmamışdı...\n... Divardan gözünü çəkib qədəhə araq süzdü. Dilinə gətirməsə də, ilk badəni divarların sağlığına içdi. İnsanlar bir ömür dörd divarın arasında yaşayır. Yaxşı günləri də, pis günləri də dörd divarın arasında keçir. Arzuları hərdən divaraları aşsa da, gec-tez geri dönüb dörd divra sığınır. Adamlar divarların arasında doğulub, divarların arasında ölür.\nO, ağlı kəsəndən divarları sevmirdi. Dəfələrlə bu divarları didib-parçalmaq, dağıtmaq, yerlə-yeksan etmək istəmişdi. Çox istəmişdi. Amma bir ömür çabalasa da, bacarmamışdıdı, doğrudu, zəhləsi getdiyi, nifrət etdiyi, ürəyini bulandıran mütiliyi heç vaxt yaxına qoymamışdıdı, hər şeylə razılaşmamışdı, maymaq yerində qalmamışdı, başqaları kimi olmamışdı. Vəhşi at arzusuyla yaşayıb ələbaxım yabıya dönməyin acısını yaşamaq ağır idi...\nİkinci badəni tərəddüd-zad eləmədən “Madam ki, yalan adamların xoşuna gəlir, bu badəni içirəm yalanın sağlığına” - deyib içdi.\nZoğal arağı boğazının divarlarını yandıra-yandıra ünvanına çatdı. Gözləri azacıq yaşardı, burnu qızardı, kolbasanın bir dilimini alıb dişlədi. “Kral kolbasası. Kral... yaxşı addı”, - dedi. Dodağına təbəssüm qondu...\nBaşını qaldıranda gözü saata sataşdı. İndi dərman içməliydi. Cabir həkim keçən həftə onu müayinə edəndə: “Ürəyin çox zəifdi, müalicə olunmasan, axırı yaxşı olmayacaq” – demişdi. Birdə-birə sevindi. Bundan sonra nə həkimə gedəcəkdi, nə də od qiymətinə dərman alacaqdı, nə ölümün yolunu gözləyəcəkdi. Sevindi, uşaq kimi qəhqəhə çəkib güldü...\nÜçüncü badəni yeddi il əvvəl xərcəngin apardığı ömür-gün yoldaşının şərəfinə içəcəkdi. Sevib evləndiyi qadın sözün bütün mənalarında qadın idi. Həssas, romantik, fantaziyaları sonsuz... nişanlı vaxtlarında sevgilisinə “mənim ilahəm” - deyərdi, o da bu sözdən yaz qarı kimi əriyərdi. Toylarından bir həftə sonra ilahə başa düşdü ki, düşdüyü evdə “olsa-olsa” paltaryuyan Gülsənəm ola bilər. Xəyal qırıqlığına uğramaq bu şən, sevimli qadını sındıra bilmədi. Dörd divarın arasındakı əksər qadınlar kimi o da təmizlik mələyi, söz udmaq mələyi, danlanmaq mələyi titullarını qazandı və sonda arzusuz mələklərdən birinə çevrildi. Yoxluqların, azlıqların, danlaqların içində iki uşaq dünyaya gətirdi, qaynanaya, qaynataya qulluq elədi bütün bunlara daş dözməzdi, o da dözmədi. Xərçəng köməyinə gəldi. Nə qədər ağır olursa-olsun o bu məşəqqətli həyatdan, balalarından, gözükölgəli ərindən ayrılmaq istəmirdi. Gecələrin birində hamını yuxuya verib heç kimlə vidalaşmadan səssziz-səmirsiz çıxıb getdi. Ölümüylə ərini belə incitmək istəmədi.\nO vaxtdan yeddi il keçirdi. İndi uşaqların özlərinin dörd divarı vardı. O da öz divarının arsasındaydı...\n... Heç nə olmamış kimi, ayağa qalxıb uşaqların dəftərlərini yoxladı, Nurlanın xəttini yenə oxuya bilmədi, “bu uşaq elə bil çin dilində yazır, amma istedadlı olmağına istedadlıdır” – dedi. Sonra Gülçinin, İdrisin, Nilufərin, bütün sinfin dəftərlərini yoxlayıb ana nəvazişiylə üst-üstə yığdı.\nTelefon zəng çaldı, qızı Əsmər idi. Atasını təbrik etdi, gələ bilmədiyini deyib, üzr istədi, dedi ki, qardaşıyla danışıb, bazar günü atalarının yubileyini birlikdə qeyd edəcəklər.\nRəhman müəllim qızının həyəcanını anladı, ona yaşla bağlı bir lətifə də danışdı, hər ikisi güldü. Sonra oğlu zəng elədi. İşıylə bağlı rayona getdiyini dedi. Atasıyla fəxr etdiyini, dünyanın ən xoşbəxt övladı olduğunu deyəndə Rəhman müəllimin ürəyi əsdi, səsi titrədi.\n– Yaxşı, şişirtmə, bütün atalar uşaqlarını sevir, belə baxanda sizə neyləmişəm, istədiyiniz kimi yedirdib, geyindirə bilməmişəm. Başqaları kimi mal-mülk qoymamışam. Mənim dövranım keçib, siz xoşbəxt olun, nə olursa-olsun, öz yolunuzla gedin. Bir də, torpağımızı unutmayın, heç olmasa ürəyinizdə – dedi.\nSağollaşıb dəstəyi üstünə qoyanda ürəyi dolandı, şagirdi Zümrüd kimi hönkür-hönkür ağlamaq istədi...\n... Sinifdən çıxanda uşaqlar ağlaya-ağlaya əlindən-ayağından yapışıb getməyə qoymurdular. Müəllimlər otağının qapısına qədər uşaqları birtəhər dilə tutub sakitləşdirdi. Müəllimlər otağında elə bil yas düşmüşdü, hamı günahkarcasına susurdu. Axır ki, Qəzənfər müəllim özündə təpər tapıb hamının yerinə danışdı:\n-\tRəhman müəllim, şagirdlərini də, elə bizim də gözümüzdə bir əfsanəsiniz. Doğrudu, müəllimliyin yaşı olmur, bu yeganə sənətdi ki, vaxt keçdikcə qiyməti artır, amma neyləyə bilərik, qanun-qanundu. Bu məktəbdə yaşı səksəni haqlamış xeyli müəllimlər var. Qanunun gərək iki başı olmasın. Sizin 60 yaşınız bu gün tamam olur. Nə olub, nə xəbərdi?\nRəhman müəllim gülümsədi, incə yumoru dinc durmadı:\n-\tQanun qarşısında boğazımız qıldan incədi, Qəzənfər müəllim, mən getdim əfsanə olmağa, özünüzə yaxşı baxın, çalışın qocalmayın.\nMüəllimlər hamılıqla ayağa qalxıb Rəhman müəllimi məktəbin darvazasınacan ötürdülər. Ayağını məktəbin həyətindən kənara qoyanda, hə, o anda Rəhman müəllimin ürəyində elə bil nəsə qırıldı. Sonra elə bil ürəyindən daş asıldı. “Müəllimlər gedib daş atsınlar” – demişdi əbləhin biri. Gərək o gün tərk edəydi məktəbi...\n... Zoğal arağı elə yandırdı ki, ürəyindən tikan çıxdı. Kolbasa, pendir dilimləri bir ucdan yoxa çıxırdı. Gözü araq şüşəsində qalmışdı. İçmək istəmirdi, amma özünü şüşənin yanında sındırmaq da istəmirdi. Dördüncü badəni küncdə tor qurub özünə layla çalan hörümcəyin sağlığına içəcəkdi. Bu evdə gözə dəyən iki canlı yaşayırdı. O və hörümcək. Çoxdan görmüşdü bu toru, amma onunla dörd divar arasında yaşamağa könüllü razı olan hörümcəyin yuvasını dağıtmaq istəməmişdi. Dağıda bilməzdi, əli gəlməzdi. Hərdən pəncərədən, qapıdan içəri soxulan ağcaqanaddan-zaddan nəyisə tapıb gününü keçirirdi. O, hörümcəyə sənətkar olduğu üçün hörmət edirdi. Heç bir canlı öz işini hörümcək qədər mükəmməl görmürdü. Belə zərif toxucunun toruna nə düşürsə-düşsün, halal xoşu olsun – deyib dördüncü badəni birnəfəsə başına çəkdi.\nAğzından od çıxdı. Mətbəxə keçib odu sönənəcən su içdi. Özünə bozardı: “özünü sonacan ləyaqətli apar, az qalıb, lap az” – dedi.\nZoğal arağının zərif qoxusu otağa yayılmışdı. Divardakı buludlar tala-tala olub uçmağa hazırlaşırdı. Hörümcək öz yelləncəyində yellənə-yellənə arabir fit çalırdı. Burnuna sevimli arvadının ətri toxundu... Ayaqları dolaşa-dolaşa gedib pəncərəni açdı, sonra dönüb əliylə divardakı buludları hədələdi:\n- Hamınız azadsınız, gedin, çıxın gedin bu xarabadan, hara istəyirsinizsə, ora da gedin, təki gedin, canınızı qurtarsın...\nDivarlar əriyirdi, buludlar pəncərəyə tərəf axırdı, Rəhman müəllimin əyilmiş qəddinin kölgəsi pəncərədə titrəyib sonuncu buludun azadlığa çıxacağını gözləyirdi...


SİNƏ MƏŞQİ ÜÇÜN ƏN YAXŞI 5 HƏRƏKƏT | Gm Sport SİNƏ MƏŞQİ ÜÇÜN ƏN YAXŞI 5 HƏRƏKƏT | Gm Sport\nSİNƏ MƏŞQİ ÜÇÜN ƏN YAXŞI 5 HƏRƏKƏT\nSinə məşqi üçün trenajorlarda ən yaxşı 5 məşq hərəkəti.\nSizə sinə əzələləri üçün 5 ən effektiv, fərqli trenajorları istifadə edərək məşq hərəkətləri təqdim edirik.\nYadınızda saxlayın ki, sinəni həftədə bir dəfədən çox məşq etdirməyin. Bu halda əzələləriniz kifayət qədər yükü alacaqlar və növbəti məşqə qədər tam bərpa olunacaqlar.\n1. “Smit” trenajorunda uzanaraq ştanqla jim:\nSmit trenajoru sabitləşdirici əzələləri yüklərdən azad edir və buna görə sinə əzələləri maksimal dərəcədə effektiv yükləməyə imkan verir. Bu məşqdə trenajor sizə hərəkət traektoriyasını verir və sinə əzələlərini təcrid edir.\n2. Trenajorda oturaraq jim:\nBu məşq hərəkəti uzanaraq jimi stimullaşdırır və birincidən fərqli olaraq trenajorda oturaraq yerinə yetirilir.\n3. “Kəpənək” trenajorunda əllərin birləşməsi:\nBu məşq hərəkəti sinənizi relyef və yaxşı dartılma ilə təmin edəcək bu isə, öz növbəsində qan dövranını yaxşılaşdıracaq. Bu hərəkəti yerinə yetirərkən vacibdir ki, əllərinizi əks tərəfə birləşdirərək əzələlərinizi rahatlandırmayın. Bu halda sizin sinə əzələləriniz daima gərginlik halında olacaqlar bu isə, şühəsiz nəticələrinizi yaxşılaşdıracaq.\n4. Duraraq yuxarı blokda əllərin birləşməsi:\nBu məşq hərəki öz prinsipinə görə əvvəlkinə oxşayır, amma ondan fərqli olaraq, blok trenajorunda daha çox sabitləşdirici əzələlər çalışdırılır və buna görə güc xüsusiyyətləri və ümumi dözümlük daha yaxşı inkişaf olunurlar.\n5. Aşağı blokda əllərin birləşməsi:\nBu məşq hərəkəti əsas məşqlərdən sonra sinə əzələlərini təcrid etmək üçün istifadə olunur.


Bakıda hündürmərtəbəli binada qorxulu anlar - VİDEO\nSON XƏBƏR: Qırğızıstanda koronavirusa yoluxanların sayı 42 minə çatdı\nSON XƏBƏR: Türkiyədə baş verən daşqınlar böyük problemlər yaratdı - VİDEO\nSON XƏBƏR: Klopp ən yaxşı məşqçi seçildi\nSON XƏBƏR: Türkiyədə koronavirusa yoluxanların sayı 246 minə yaxınlaşır\nBakıda fəhlə 17 mərtəbəli binanın 14-cü mərtəbəsində ayağının altına sadəcə taxta qoyaraq iş görür. Yıxılmaması üçün üzərində heç bir təhlükəsizlik vasitələri olmayan bu şəxsə tikinti zamanı heç nəzarət edən də yoxdur.\nXezerxeber.az-ın məlumatına görə, fəhlə 14-cü mərtəbədə taxtadan eyvan hissə düzəldərək orada heç bir təhlükəsizlik tədbiri olmadan iş görür.\nElə buna görə də bu şəxs hər an yıxılaraq həyatından ola bilər. Görüntülər Bakıda qeydə alınıb.\nPaytaxtın Nəsimi rayonu Azadlıq prospektində tikilməkdə olan 17 mərtəbəli yaşayış binasında çalışan bu şəxs qaydaları kobud şəkildə pozaraq öz həyatını təhlükəyə atır. Görüntüləri isə yaxınlıqda olan bir vətəndaş mobil telefonu ilə qeydə alaraq "Xəzər Xəbər"in votsap nömrəsinə göndərib.\nGörüntülərdən aydın olur ki, tikinti aparılan ərazidə nəzarət olmadığından işçilər heç bir təhlükəsizlik qaydalarına əməl etmədən işləyirlər.\nVideo ilə tanış olan hüquqşünas Kamandar Hüseynovun sözlərinə görə, burada əməyin mühafizəsi qaydaları kobud şəkildə pozulub.\nHüququşunas deyir ki, bu şəxsi işə götürən barəsində İnzibati Xətalar Məcəlləsinin 198-ci və 318-ci maddələrinə görə inzibati məsuliyyət nəzərdə tutulur.\nBununla yanaşı, qaydaların pozulması ölümlə nəticələndikdə və digər ağır fəsadlara gətirib çıxardıqda isə işəgötürən 2 ilə qədər azadlığın məhdudlaşdırılması və 5 ilədək azadlıqdan məhrumetmə ilə cəzalandırıla bilər.\n1220 dəfə oxunub\n"Bavariya" "Barselona"nı biabır etdi - VİDEO\nTullantı sularının təkrar istifadəsi sahəsinə özəl sektor cəlb olunur\n"İnter"in transferdəki əsas hədəfi müəyyənləşdi\nBakıda 50 min manatlıq oğurluq edilib\nTramp: "Ümid edirəm ki, Rusiya vaksini işə yarayacaq"\nLukaşenko Belarusdakı vəziyyəti Putinlə müzakirə etmək istəyir


İmam Hüseynin (ə) hərəmini ziyarət etməyin 15 fəziləti - imamhusein.com\nİmam Hüseynin (ə) hərəmini ziyarət etməyin 15 fəziləti\nby tashaio - Noyabr 8, 2017 0178\nMəsum İmamların (ə) bizlərə evrdiyi tövsiyələrindən biri də İmam Hüseyn (ə) hərəmini ziyarət etməkdir. Bu ziyarət üçün çox sayda fəzilət bəyan etmişdilər ki, onlardan bəsinizə işarə edək:\n1. “O zaman ki, insan ziyarət üçün qəsd edər, Allah onun günahlarını bağışlayar. O zaman ki, ziyarət yoluna addım atar, onları əməl dəftərindən silər. Layiqli əməllərini bir neçə qat edər. Bu yolla hər bir mərhələdə yaxşı işləri artırılar o zamana qədər ki, behiştə daxil olar. O zaman ki, ziyarət üçün qəsd edər və qüsl alar, Peyğəmbər (s) onu səsləyər: “Ey Allaha üz tutan! Ey Onun qonaqları! Mənimlə behiştdə bir yerdə olmağa müjdə olsun”.\nƏmirəl-möminin (ə) səslənər: “Mən sizin hacətlərinizin yerinə yetməsinə zaminəm”. O iki əziz hər iki tərəfindən onu müşayiət edərlər, o zamana qədər ki, ziyarətdən qayıdar”.\n2. O zaman ki, Həzrət Hüseynin (ə) ziyarəti üçün lazım olan şeyləri hazır edər və alar, xərclədiyi hər dirhəmə görə Ühüd dağı qədər ona savab verilər. Bütün bəlalar ondan qayıdar. Ona görə də hədislərimiz deyir: “Allah Hüseyn (ə) zəvvarının Allah yolunda bağışladığı hər dirhəm qarşılığında on min dirhəmin savabını verər”. Hər şeydən üstün isə bu maddi bəxşişlər Allahın razılığına, Peyğəmbərin (s), İmam Əli (ə) və Məsum İmamların (ə) xeyir-duasına səbəb olar.\n3. O zaman ki, mənzilindən çıxar, altı tərəfindən ona 600 mələk yoldaşlıq edər.\n4. İmam Hüseyn (ə) hərəminə yollanan zaman hər nəyə və hər yerə addım qoysa, onun üçün dua edərlər. Addımını qaldırıb qoyan zaman hər addımına görə min layiqli işin savabı vardır. Əgər gəmidə əyləşmiş olsa, gəmi hərəkət edən zaman Allah onu səsləyər: “Agah ol ki, xilas olmuşlardan oldun. Behişt sənin varlığınla xoşbəxt olar”. O zaman ki, miniyə minər, hər dəfə əlini tərpədən zaman min layiqli işin savabına malik olar.\n5. Yolda günəşin şüası üzərinə düşən zaman, onun günahlarını, atəş odunu yandırdığı kimi yandırar və məhv edər.\n6. O zaman ki, Fərat suyu ilə qüsl alar, bütün günahları tökülər. Həzrət Peyğəmbər (s) onu Allah qonağı adlandıraraq, behişti və özü ilə yoldaş olacağını müjdə verər. Əmirəl-möminin (ə) hacətinin yerinə yetəcəyini ona zəmanət verər.\n7. Havanın şiddətli hərarətindən tərləyər və yolun əziyyətindən yorular. Hədislər deyir ki, onun bu tərindən 70 min mələk meydana gələr, Qiyamət bərpa olana qədər Allaha sitayiş edərlər. Hüseyn (ə) zəvvarı üçün bağışlanma istəyərlər.\n8. Ziyarət qüslu alıb hərəkət edəndə hər atdığı addıma görə qəbul olmuş yüz həcc və yüz ümrə və Peyğəmbərlə (s) birgə edilən yüz cihadın savabını qazanar.\n9. Hərəmə yaxınlaşan zaman mələklərin müxtəlif dəstələri və hər dəstədə on min nəfər onu qarşılamağa gedər. Bu mələklərin arasında 4 min mələk olar ki, Aşura günü İmam Hüseynə (ə) yardım etmək üçün hazır olduqlarını elan etmişdilər. Lakin o, qəbul etmədi və bu zaman Allah əmr etdi ki, şəhadətindən sonra onun hərəmində olsunlar.\n10. O zaman ki, zəvvar Həzrət İmam Hüseynin (ə) hərəmini mərifətlə (elmlə) ziyarət edər, o əziz ona nəzər salar və onun üçün dua edər. Atasından və babasından da onun üçün dua etməsini istəyər. Bu zaman mələklər və ondan sonra da bütün peyğəmbərlər onun üçün dua edərlər. Sonra mələklər ona əl verər və üzündə ərş nurunun nişanəsini çəkərlər ki, bu zəvvar Peyğəmbər (s) övladının və şəhidin zəvvarıdır.\n11. O zaman ki, evinə tərəf qayıdar, mələklər onu müşayiət edərlər, Cəbrail (ə), Mikail (ə), İsrafil (ə) onu yola salarlar. İki gözətçi mələk onunla xudahafizləşib deyər: “Ey Allahın dostu! Sən Allahın bağışlanmağına səbəb oldun. Həqiqətən, sən Allahın və Peyğəmbərin (s) ordusundan, İmamların (ə) nurundansan. Allaha and olsun ki, nə sən cəhənnəm atəşini görəcəksən və nə də cəhənnəm atəşi səni. Nə də sənə tamah edəcəkdir”.\n12. Bu ziyarətdən bir və ya iki il sonra ölərsə, mələklər cənazəsini müşayiət etmək üçün hazır olarlar. Onun üçün Allahdan bağışlanma istəyərlər. İmam Hüseyn (ə) onula görüşməyə tələsər. Həzrət Hüseyn (ə) buyurur: “Hər kim məni həyatında ziyarət edər, öləndən sonra onunla görüşəcəyəm”.\n13. Əgər zəvvar yolda dünyasını dəyişərsə, mələklər bədənini müşayiət edərlər. Behiştdə onun üçün kəfən gətirərlər və kəfəni ona geyindirərlər. Onun üçün namaz qılarlar. Ayağının altını xoş ətirlərlə ətirləndirib xalça salarlar. Torpağı onun iki tərəfindən kənara çəkib, qəbrini genişləndirərlər. İlahi rəhmət qapısı üzünə açılar. Qiyamətə qədər xoş gün ona nazil olar.\n14. O zaman ki, zəvvar yolda həbsə düşər və zərbə alar, İmam Sadiq (ə) buyurur: “Hər həbs olunduğu və ya zərbə aldığı günə görə Qiyamət günü şadlığı və mükafatı olar. Əgər həbs olunduqdan sonra zərbə alarsa, hər vurulan zərbəyə görə hurisi olacaqdır. Hər bir ağrıya görə min yaxşı əməlin savabı, min günahının məhv olması, min dərəcə məqamının yüksəlməsi olar. Peyğəmbərlə (s) ünsiyət qurar o zamana qədər ki, Qiyamət hesabından nicat tapar. Ərşin mələkləri ona sevgi göstərər və ona deyilər ki, hər nə istəyirsənsə de”.\n15. İmam Sadiq (ə) buyurur: “Əgər Hüseyn (ə) zəvvarı ziyarət yolunda öldürülərsə, ilk damcı qanı ilə bütün günahları bağışlanar. Ürəyi yuyular və hər cür xalis olmayan şey aradan gedər və imanı artar. Allahla o halda görüşər ki, hər cür xalis olmayan şeylərdən xalisləşmiş və minlərlə din qardaşının şəfaəti ona şamil edilmişdir. Mələklər Cəbrail (ə) və ölüm mələyi ilə bir yerdə ona namaz qılarlar. Kəfənini behiştdən hədiyyə gətirərlər. Qəbrini geniş və nurani edərlər. Behişt qapılarından birini üzünə açarlar. Behişt mələkləri ona hədiyyə gətirərlər. 17 gündən sonra mələkuta qanad açar və Qiyamətin astanasına qədər Allah dostları ilə orada olar”.\nTagged fəzilət hərəm husayn ibn ali٬ karbala imam husayn məharrəm tashaio ziyarət\nƏrbəin yürüşündə “Ali Səud rejiminin cinayətləri”nə dair sərgi – FOTO\nİmam Hüseynin (ə) haqqını tanıyıb, onu ziyarət edənin savabı\nYatmazdan qabaq “Qəd...\nDekabr 26, 2017 0241\nMəhərrəm öncəsi İmam...\nSentyabr 20, 2017 0233\ney mənı avarə goyan ...\nOktyabr 18, 2017 0268


Bayden Omikron variantının yayılmasının qarşısını almaq səylərini açıqlayacaq\nBayden administrasiyasının koronavirusun yeni aşkar edilmiş Omikron variantının yayılmasının qarşısını almaq səylərinin bir hissəsi olaraq ABŞ-a daxil olan bütün beynəlxalq səyahətçilər üçün daha sərt sınaq tələblərinin hazırlaşdığı bildirilir.\nXəbər agentlikləri bildirir ki, administrasiya, həmçinin peyvənd statusundan asılı olmayaraq ABŞ-a daxil olan hər kəsdən yola düşməzdən bir gün əvvəl COVID-19 testindən keçməyi tələb edəcək.\nBütün səyahət edənlərə gəldikdən sonra yeddi gün ərzində karantin tələbinin qoyulub-qoyulmayacağını və bütün xaricə səyahət edənlərin ABŞ-a daxil olduqdan sonra üç-beş gün ərzində yenidən sınaqdan keçirilməsi müzakirə edilir.\nPrezident Co Baydenin administrasiyanın yeni strategiyasını cümə axşamı açıqlayacağı gözlənilir.\nABŞ, keçən həftə Afrikanın cənubunda Omikron variantının ilk dəfə aşkarlanmasından bəri xarici səyahətçilərə bəzi məhdudiyyətlər və ya açıq qadağalar tətbiq edən ölkələr siyahısına qoşulur.\nYaponiya bildirib ki, Omikron variantının yayılmasına cavab olaraq bütün beynəlxalq hava daşıyıcılarından ölkəyə uçuşlar üçün yeni rezervasiyaları dekabrın sonuna qədər dayandırmağı xahiş edəcək.\nTorpaq, İnfrastruktur, Nəqliyyat və Turizm Nazirliyinin bu addımı Tokionun yeni variantın ikinci yoluxma halını təsdiqlədiyi vaxta təsadüf edir.\nYaponiya cümə axşamı günündən etibarən Cənubi Afrikadan və ya Afrikanın digər doqquz cənub ölkəsindən səyahət edən bütün əcnəbi vətəndaşların Yaponiyaya girişini qadağan edir.\nBu arada, Ümumdünya Səhiyyə Təşkilatı tam peyvənd olunmamış və diabet kimi xroniki hallar səbəbindən COVID-19-a yoluxduqları təqdirdə ağır xəstələnmə və ya ölüm riski olan insanlara yoluxma sürətinin yüksək olduğu bölgələrə səyahətlərini təxirə salmağı tövsiyə edir.


AB Türkiyə razılaşması qüvvəyə minib\n2022, 25 İyun, şənbə, Bakı vaxtı 08:55\nAvropa Birliyi ilə Türkiyə arasında miqrant böhranı ilə bağlı əldə olunan razılaşma qüvvəyə minib.\nRazılaşmaya görə qaçaq yolla Yunanıstana keçən və rəsmi müraciət etməyən, ya damüraciəti qəbulolunmayan miqrantlar Türkiyəyə göndəriləcək.\nSənədin qüvvəyə minməsindən az əvvəl çoxlu miqrantlar yunan adalarına axın etmişdi.\nYunanıstan bildirib ki, bu axını dayandırmaq tezliklə mümkün olmayacaq.\nBu arada razılaşma ilə bağlı Avropanın müxtəlif şəhərlərində minlərlə adamın iştirak etdiyi aksiyalar təşkil edilib.\n2015-ci ilin yanvar ayından bir milyona yaxın miqrant qanunsuz yollarla Türkiyədən Yunanıstana keçib.


Türkiyə ABŞ-dan nə istədiyini açıq bəyan edib: M.Çavuşoğlu | TRT Azerbaycan\nTürkiyə ABŞ-dan nə i...\nTürkiyə ABŞ-dan nə istədiyini açıq bəyan edib: M.Çavuşoğlu\nXarici işlər naziri Mövlud Çavuşoğlu bildirib ki, ölkəsi Amerika Birləşmiş Ştatlarından istəklərini açıq şəkildə ortaya qoyur.\n22.07.2016 ~ 07.05.2020\nXarici işlər naziri Mövlud Çavuşoğlu bildirib ki, ölkəsi Amerika Birləşmiş Ştatlarından istəklərini açıq şəkildə ortaya qoyur. Əgər ABŞ istənilən terrora qarşı birgə əməkdaşlıq edirsə, bununla bağlı qəti nəticələrin olması zəruridir.\n“TRT Haber”, Xəbər və İdman Verilişləri Departamentinin rəhbəri Yaşar Taşkın Qoçun suallarını cavablandıran Çavuşoğlu Fətullah Gülənin qaytarılması üçün danışıqların davam etdirildiyini bildirib.\nABŞ-ın ortaq heyət komissiyasının təklifinə dair müzakirələrə hazır olduqlarını deyən xarici işlər naziri müvafiq məlumat və dəlillərin toplanıldığını, bütün sənədlərin ABŞ-a çatdırıldığını qeyd edib. Sözügedən məsələ ilə bağlı müsbət nəticə alınacağına ümid etdiklərini bildirən xarici işlər naziri ABŞ-ın Güləni qaytarması üçün dəlil istəndiyi iddialarını “dəlil hərəkatın özüdür” deyə cavablandırıb.\nFətullah Gülənin hər hansı başqa bir ölkəyə qaçmasına yol verilməməsinin vacibliyini vurğulayan xarici işlər naziri deyib ki, FETÖ-nun başçısı Türkiyəyə gətirmək istəyirik. ABŞ-dan da istəyimiz son dərəcə sadə və qətidir. Türkiyədə çevirilişə cəhdin arxasında duran bu şəxs orada saxlanılmamalıdır.\nXarici işlər naziri Yunanıstana sığınan cevirilişə cəhd edənlər haqqında aparılan hüquqi prosesi isə yaxından təqib etdiklərini bildirib. Mövlud Çavuşoğlu əlavə edib ki, hərbi çevirilişə cəhd edənlərin siyasi sığınacağa dair tələbi var. Lakin Yunanıstan hakimiyyətindən əməkdaşlıq, ədalətli davranış gözləyir və xəyanətkarların Türkiyəyə qaytarılmasını diqqətə çatdırırıq.\nBu arada Türkiyənin Ədliyyə naziri Bəkir Bozdağ da Fətullah Gülənin ekstradisiyasına dair tələb edilən daha konkret dəlillərin bu gün göndəriləcəyini açıqlayıb. ABŞ-ın Türkiyədə çevirilişə cəhdin arxasında Fətullah Gülənin durduğunu artıq yaxşı başa düşdüyünü vurğulayan Ədliyyə naziri deyib ki, Gülənin qaytarılması üçün şəxsən özü də gedə bilər.\nEtiketlәr: #Türkiyənin Xarici işlər naziri Mövlud Çavuşoğlu , #Amerika Birləşmiş Ştatları , #FETÖ-nun başçısı , #Ədliyyə naziri , #çevirilişə cəhd


PREZİDENT ŞUŞADAN ERMƏNİLƏRƏ SƏRT XƏBƏRDARLIQ ETDİ: “Bizim səbrimizlə oynamasınlar…” – SƏFƏRDƏN MARAQLI FOTOLAR\n15 Yanvar 2021 - 14:15\nPREZİDENT ŞUŞADAN ERMƏNİLƏRƏ SƏRT XƏBƏRDARLIQ ETDİ: “Bizim səbrimizlə oynamasınlar…” –SƏFƏRDƏN MARAQLI FOTOLAR\nStrateq.az xəbər verir ki, sonra Prezident İlham Əliyev, birinci xanım Mehriban Əliyeva və qızları Leyla Əliyeva Azərbaycanın işğaldan azad edilən mədəniyyət paytaxtı Şuşa şəhərində olublar.\nPrezident İlham Əliyev işğaldan azad olunmuş Şuşa şəhərinin mərkəzində Azərbaycan bayrağını qaldırıb.\nMəlumata görə, Şuşanın işğalı zamanı güllələnmiş və sonradan Bakıya gətirilmiş Azərbaycanın 3 dahi şəxsiyyəti – Üzeyir Hacıbəyli, Bülbül və Natəvanın heykəlləri Şuşaya qaytarılıb.\nStrateq.az xəbər verir ki, Azərbaycan Respublikasının Prezidenti İlham Əliyev yanvarın 14-də Şuşaya səfəri zamanı heykəllərin açılışını edib.\nPrezident İlham Əliyev, Birinci vitse-prezident Mehriban Əliyeva və qızları Leyla Əliyeva Azərbaycanın işğaldan azad edilən mədəniyyət paytaxtı Şuşa şəhərinə səfəri zamanı Yuxarı Gövhər Ağa məscidində olub.\nStrateq.az xəbər verir ki, Birinci vitse-prezident Mehriban Əliyeva kəlağayıya bükdüyü “Qurani-Kərim”i məsciddə Prezident İlham Əliyevə təqdim edib. Dövlət başçısı müqəddəs kitabı öpərək onu məsciddə xüsusi yaradılmış guşəyə qoyub.\nStrateq.az xəbər verir ki, İlham Əliyev, birinci xanım Mehriban Əliyeva və qızları Leyla Əliyeva türbənin önündə xatirə fotosu çəkdiriblər.


Azərbaycanda turizmin inkişafına xüsusi diqqət yetirilir | Xalq Qəzeti\n03.08.2018 22:45 | Oxunma sayı: 1692\nBu gün turizm bütün dünyada ən gəlirli sahələrdən birinə, sürətlə inkişaf edən iqtisadi sektora çevrilib. Azərbaycanda da milli iqtisadiyyatın şaxələndirilməsi, regionların inkişafının diqqət mərkəzində saxlanılması, dövlətin turizmi qeyri-neft sektoru üzrə prioritet istiqamət elan etməsi bu sahənin yüksəlişinə, sənaye bölməsi olaraq yeni mərhələyə qədəm qoymasına müsbət təsir göstərib.\nSon illər ərzində turizmin təşkili ilə bağlı mühüm tədbirlər həyata keçirilib. Prezident İlham Əliyevin bu il aprelin 20-də turizm sahəsində dövlət idarəçiliyinin təkmilləşdirilməsi ilə bağlı imzaladığı sərəncama əsasən Mədəniyyət və Turizm Nazirliyinin əsasında Dövlət Turizm Agentliyi yaradılıb.\nRespublikamızda turizm infrastrukturunun müasirləşdirilməsi və mövcud potensialın səmərəli şəkildə reallaşdırılması məqsədilə aparılan islahatların əsas məqsədi də ölkədə turizm mədəniyyətinin formalaşdırılması və xidmət səviyyəsinin davamlı şəkildə yüksəldilməsidir. Bununla bağlı Prezident İlham Əliyev çıxışlarının birində deyib: “Bizdə turizm potensialı şimal, şimal-qərb, cənub və qərb bölgələrində, əlbəttə ki, Bakı şəhərində inkişaf edir. Biz vaxtilə fəaliyyət göstərən, sonra köhnəlmiş turizm yerlərimizi bərpa edirik. Misal üçün, indi Naftalan öz şöhrətini özünə qaytarır. Naftalan Sovet İttifaqı zamanında bir mərkəz idi. İndi beynəlxalq mərkəzdir. Burada üç gözəl otel fəaliyyət göstərir. Mən üçünün də açılışında olmuşam. Yeni otellər tikilir və gözəl bir turizm mərkəzidir. “Qalaaltı” müalicəvi su kurortunda da artıq böyük işlər görülür… Qusar rayonunda yerləşən “Şahdağ” xizək kurortu da indi dünya səviyyəli turizm mərkəzidir. Digər bölgələrdə, cənub və qərb bölgələrində turizm imkanları genişlənir…”.\nGözəl təbiəti, rəngarəng iqlimi, tarixi və müasir memarlıq nümunələri, təbii müalicəvi yerləri, müasir infrastrukturu, zəngin və dadlı mətbəxi, ən başlıcası isə mövcud sahədə böyük turizm infrastrukturunun qurulması, brend hotellərin istifadəyə verilməsi, həyata keçirilən islahatlar, qəbul edilən dövlət proqramları, normativ hüquqi bazanın getdikcə təkmilləşdirilməsi, “ASAN viza” sisteminin reallaşdırılması nəticəsində hazırda Azərbaycan dünyada, həm də lüks turizm xidmətləri təklif edən ölkə kimi kimi tanınmağa başlayıb, beynəlxalq turizm bazarına inteqrasiya geniş vüsət alıb. Son illərdə turizm potensialının təşviqi, yeni əlverişli aviareyslərin açılması, ticarət festivallarının (“shopping festival”) keçirilməsi, o cümlədən, digər mühüm məsələlərin də öz həllini tapması əcnəbi turistlərin marağına səbəb olub.\nAzərbaycanda turizmin mövsümi xarakter daşımasının aradan qaldırılması ilə bağlı ciddi tədbirlər həyata keçirilir. Bunun üçün dəniz turizminin inkişafı, rekreasiya zonalarının yaradılması, sağlamlıq turizminin növlərinin artırılması, qış turizminin daha da inkişaf etdirilməsi, həmçinin ölkəmizə xarici turistlərin cəlb olunması üçün təbliğat işlərinin gücləndirilməsi bu gün qarşıda duran əsas vəzifələrdəndir.\nHazırda respublikamızda tətbiq olunan “Tax free” sisteminə qoşulan ticarət obyektlərinin sayının artırılması istiqamətində tədbirlər həyata keçirilir. Ticarət festivallarının (“shopping festival”) təşkili ilə bağlı görüləcək işlərlə əlaqədar olaraq turizm obyektlərinin müvafiq təklifləri təhlil edilir.\nAzərbaycanda turizm inkişafını bu ilin ilk yarısında respublikamıza üz tutan xarici turistlərin sayı ilə bağlı rəsmi statistikadan da görə bilərik. Məsələn, hesabat dövrü ərzində ölkəmizə 1 milyon 323 min 303 nəfər turist səfər edib. Respublikamıza ən çox turist axını Rusiyadan olub ki, onların da sayı 403 min 549 nəfərə çatıb. Bundan başqa, Gürcüstandan 279 min 102, İrandan 146 min 480, Türkiyədən isə 142 min 476 nəfər turist ölkəmizə gəlib. Digər yerləri isə BƏƏ, Ukrayna, İraq, Qazaxıstan, Küveyt, Birləşmiş Krallıq, İsrail, Hindistan, Pakistan, Türkmənistan, Qətər və başqa ölkələr bölüşür.\nÖlkəmizdə turizmin daha da inkişaf etdirilməsi üçün hazırda bir neçə istiqamət üzrə tədbirlər həyata keçirilir. Məsələn, Bakının kommunikasiya və marketinq planı hazırlanır və turizm brendi formalaşdırılır. Paytaxtın marketinq strategiyası üzrə də işlər görülür, biznes strukturları ilə əlaqələr genişləndirilir.\nTurizm sektorunda ayrı-ayrı istiqamətlər üzrə bazarların təhlili, öyrənilməsi də diqqət mərkəzində saxlanılır. Bundan başqa, eko və aqro turizmin inkişaf etdirilməsinə xüsusi önəm verilir. Bələdçilərin, otel işçilərinin, turizm menecerlərin sayının artırılması da qarşıda duran əsas vəzifələr sırasındadır.


the hitchhikers's guide to the galaxy sözaltı sözlük\n1. douglas adams tərəfindən yazılmış komik hekayələr toplusu və bunlar əsasında çəkilmiş film. çox incə detalların olduğu maraqlı filmdir. bir çox səhnələrdə söhbəti tutmaq üçün dəfələrlə baxmaq ehtiyacı duyulur. başa düşdükdə isə heyrət etmədən dura bilmir insan.\nyeni salınacaq olan yolun üzərindəki evi uçurulan əsas qəhrəman bu problemdən qurtulmağa çalışır, lakin buna bənzər şox daha böyük problemin olduğundan xəbərsizdir. hiperkosmik yol çəkən bir qrup işçi yer planetini həmin yolun üzərində olduğu üçün yox etməyi planlaşdırır və edir. hadisələr də bundan sonra başlayır.\n20.04.2015 23:11, qardakı ayaq izləri


Bank pulsuz bank kartları təklif edir | Banco.az\nBank pulsuz bank kartları təklif edir\nExpressbank bank kartlar üzrə şərtləri sadələşdirərək, müştərilərə ödənişsiz əsasda təklif edir. Belə ki, hesaba minimum 400 AZN ilkin mədaxil etməklə Visa Gold / MasterCard Gold kartlarını əldə edə bilərlər.\nVisa Platinum / MasterCard Platinum üçün isə 800 AZN ilkin mədaxil edərək filiallarda və ya www.expressbank.az saytından onlayn sifariş etmək mümkündür. Hər 2 prenium kart üçün SMS məlumatlandırma xidməti pusuz təqdim edilir. Müştəri kartı aldığı gün hesaba mədaxil etdiyi məbləğdən komissiyasız istifadə edə bilər.\nBundan başqa müştərilər Visa Electron / Maestro kartlarını 6 AZN, Visa Classic / MasterCard Standard kartlarını isə 8 AZN-ə əldə edə bilərlər. Kartlar 1 il müddətinə verilir, SMS məlumatlandırma xidməti 6 AZN-dir.\nExpressbank geniş çeşiddə valyuta seçimi ilə (Azərbaycan manatı, ABŞ dolları, avro və Böyük Britaniya funtu) bank kartlarını 1, 2 və ya 3 il müddətinə təklif edir. Hesabda olan məbləği Expressbank bankomatlarında nağdlaşdıran zaman heç bir komissiya tutulmur.


“Təzadlar” yazdı, problem həll olundu » www.tezadlar.az\n“Təzadlar” yazdı, problem həll olundu\nYol var - avtobusu, kənd var - qazı, qəsəbə var - qəzet köşkü yoxdur...\nBelə olanda, deyirlər: “Diş olanda yemək yox idi, indi də yemək var, diş yoxdur”\nMən sizə minnətdarlığımı bildirirəm, ona görə ki, sizlər bir qəzet olaraq ölkədə və xaricdə baş verənləri zərgər dəqiqliyi il əks etdirirsiniz. Bu baxımdan, ölkənin media aləmində birincilər sırasındasınız. Uzun illərdir ki, ölkədə gedən quruculuq işlərini, elm və təhsil sistemindəki uğurlu yenilikləri layiqincə qiymətləndirirsiz. Qəzetiniz xalqımızın uğurlarına sevinir, özbaşınalığa, oğurluğa, korrupsiyaya son qoyulmasına çağırış edirsiniz. Ədəbiyyata, mədəniyyətə xüsusi səhifə ayırmağınız ürəyimizcədir.\nXatırladıram ki, mən mədəniyyət adamıyam. Eyni zamanda ziyalıyam, özünü-sözünü bilən Azərbaycan oğluyam. Vətən mənim anamdır. Oğul anasına nankor çıxmaz. Yaşamaq təkcə yeyib-içməkdən, kef-damaqdan ibarət deyil. Qeyrətli oğula, mərd anaya şad xəbər versən ki, Qarabağ, Göyçə, Laçın, Şuşa, Kəlbəcər, Qubadlı, Zəngilan, Fizuli, Ağdərə, Xocalı geri qaytarılıb, bax onda yaşamağın nə olduğunu deyə bilərlər. Bu gün möhnətini, nisgilini yaşayanların sayı-hesabı yoxdur. Məhz ona görə böyük el sənətkarımız Mikayıl Azaflı haqlı olaraq yazıb ki, “Yaşayanlar tez qocalar, yaşamayan cavan qalar”.\nYadımdadır, Tovuz rayonunun sərhəd kəndlərindən biri olan Qaralarla rayon mərkəzi arasında yol təmir olunurdu. Həmin təmir üçün dövlət 5 milyon manat vəsait ayırmışdı. Lakin yolu təmir edən qurum Tovuz rayon İcra Hakimiyyəti rəhbərliyinin onlara olan inam və etibarından sui-istifadə etmişdilər.\nMən Tovuza gedəndə yolların yarıtmaz olduğunun şahidi oldum. Və siz mənim şikayətim əsasında “Tovuzlular ölkə prezidenti İlham Əliyevi bu yolun açılışında iştirakını gözləyir” başlıqlı yazı dərc etdiniz. Həmin yazıdan sonra yollar genişləndi, asfalt qalınlaşdı, yol hərəkət göstəriciləri təzələndi. Halbuki bu yazıya görə Tovuzda özünü ağıllı sayanlar, qohum-əqrəb, dost-tanış mənə üzbəüz və telefonda dedilər ki, “əşi, nəyinə gərəkdir axı? Sən ki, Tovuzda yaşamırsan”. Amma bu nöqsanlar düzələndən sonra həmin adamların əksəriyyəti dedi ki, nə yaxşı bu barədə yazdın, yoxsa yenə də əvvəlki kimi yollar tamahkarların qurbanı, “köhnə hamam, köhnə tas” olacaqdı, arada milyonların silinib mənimsəniləcək və aidiyyəti qurumlara yalan məlumat veriləcəkdi.\nDigər bir yazı da Tovuzun ucqar kəndi Qaradaşda qəza vəziyyətində olan məktəbdən idi. “Təzadlar”da dərc olunan həmin məqalənin də səsi Təhsil Nazirliyinə, Tovuz rayonunun təhsil və icra strukturlarına qədər gedib çatdı. Aradan bir müddət keçəndən sonra nəhayət ki, köhnə məktəb sökülərək, yerində standartlara cavab verən yeni məktəb binası tikildi və istifadəyə verildi. Əlbəttə, bu şəraitin yaradılması birbaşa dövlətin çiddi nəzarətində oldu. Bu işdə təbii ki, “Təzadlar” qəzetinin xidməti xüsusi vurğulanmalıdır.\nDüzdür, yollar düzəldi, prezident bu yolların açılışında iştirak etdi, orta məktəb binası tikildi, MM-in üzvü Qənirə Paşayeva da açılışdan kənarda qalmadı. Lakin bu düzəlmiş yolun üstündə olan ən azı 15 kəndin insanlarının istək və arzuları yarımçıq qalıb. Belə ki, bu yolun bir avtobusu yoxdur. Bu barədə iki dəfə aidiyyəti qurumlara müraciət etmişəm. Amma cavab verilmədiyi üçün, görünür, Nəqliyyat Nazirliyinə və Tovuz rayonunun aidiyyəti təşkilatlarına mətbuat vasitəsilə müraçiət etmək məcburiyyətində qalacağıq.\nÇünki bir nəfər rayon mərkəzinə bazarlığa gedib-gəlməsi üçün yola 10 manat xərcləməlidir. Kəndlərin “koxaları”, blmirəm, qorxudanmı, yaxud onların cibinə aylıq pul salan “xaltura “edən sürücülər tərəfindən “Koxanı gör, kəndi çap” prinsipinə görə susmağı üstün tuturlar. Bu isə, xalqı saymazlıqdan, harınlıqdan başqa bir şey deyil. Kəndin “koxalarının” xarici maşınları, dəbdəbəli sarayları (kənddə, rayon mərkəzində və Bakıda), əkin sahələri, yeyinti obyektləri ola-ola başqalarını necə düşünsünlər axı. 35 km-lik yola iki avtobus ayırmaq o qədərmi çətindir.\nBunlar başqa, Qaralar kəndinə qaz xətti çəkiblər, amma ən böyük kəndlərdən olan Qaradaş, Səfərli, Qonaqlı, Qayadibi, Göyəbaxan və digər kəndlərə qazsızlıqdan əziyyət çəkir. Sual olunur: məgər bu, ayrı-seçkilik deyilmi? Axı Ermənistanla həmsərhəddir bu kəndlər. Hansı ki, qaz xətti bu kəndlərin içindən keçir. Görəsən, bu göstərişi kim verir? Onlar xalqın kütləvi etiraz etməməsinə təminat verə bilərmi?\nHörmətli redaksiya! Mən Moskvada olarkən oradakı soydaşlarımızın “Təzadlar” qəzetini oxuduğunun şahidi oldum. Təbii ki, “Azadlıq”, “Yeni Musavat” qəzetləri də Rusiyadakı azərbaycanlıların izlədiyi mətbu orqanlarındandır. Nə gizlədim, ən çox seviləni isə “Təzadlar” idi. Mən həmyerlilərimizdən soruşdum ki, nə yaxşı “Təzadlar” qəzetini də sizə göndərirlər? Onlar dedi ki, qəzetlər içərisidə ən real, düzgün yazan “Təzadlar”dır.\nFikir verin ki, “Təzadlar” Rusiyaya və digər ölkələrə gedə bilir, amma rayonlarımıza lazımınca çatdırılmır. Halbuki Tovuzda, Qazaxda, Ağstafada, Şəmkirdə, Gəncədə “Təzadlar”ı çox maraqla izləyirlər. Çünki bu qəzet qərəzsizdir, xeyirxahdır, mövzusu yerli icra strukturlarının özbaşınalığından, korrupsiyaya qarşı mübarizədən bəhs edir. Hər kəsin haqlı və əsaslı şikayəti bu qəzetdə dərc olunur. Cəsarətlə deyirəm ki, bu qəzet qeybət, yalan, şər, boş tərif yazan reket qəzetlərindən və səhifələrini doldurmaq naminə gərəksiz yazılar dərc edilən digər nəşrlərdən fərqlənir.\nBəzən bir çox rayonlardan narazılıq eşidirəm ki, oxucular bu qəzeti tapıb oxuya bilmir. İnanıram ki, aidiyyəti qurumlar və yerli icra orqanları bu işdə rayon sakinlərinə kömək edəcək.\nHörmətli redaksiya, bəzən gözümüzün qabağında baş verənləri yazmamaq ucbatından bir oxucu kimi əziyyət çəkirik. Məsələn, mən Bakının Nizami rayonunun Keşlə qəsəbəsində yaşayıram. Düz 5 il bundan əvvəl burada qəzet satılan köşk vardı. Artıq uzun illərdir həmin köşk götürülüb. Mən “Təzadlar”ı (bəzən də digər qəzetləri) almaq üçün ya “Xətai” metrostansiyasının yanına, ya da şəhərin mərkəzinə getməliyəm. Həm vaxt gedir, həm də əlavə yol xərci. Keşlədə isə yerli icra strukturları “başqa” işlərlə məşğuldurlar. Ona görə də qəsəbədə qəzet köşkünün qoyulmasında maraqlı deyillər. Yoxsa, onlar haqqında yazılan “Koxanı gör, kəndi çap” başlıqlı məqaləni sakinlər “Təzadlar”dan alıb oxuyardılar. Bu da onlara sərf eləmir. Nədən ki, Keşlədə təqribən 150 mindən çox əhali yaşayır. Yəni bu qədər əhalisi olan qəsəbədə bir dənə də olsa, qəzet köşkü yoxdur. Vallah, bu barədə düşünməyə və gərəkli addım atmağa dəyər...\naşıq, şair, publisist\n3 yanvar 2015 13:25 #: 1\nMan bizim problemimizi isqlandirilnasini Tazadlarin rahbarliyindan xahis ediram.23 dekabir 20014 cu ilda kecirilan baladiyya seckilarinda Samaxi rayon 85 sayli secki dairasinin 20, 21, 22 sayli mantaqlarinda olan qanun pozuntularina tasufki halada goz yumulur.85 sayli secki dairasinin sadri Huseyin Racabovun arxasinda hansi quva durdugunu halada aciqlamilar.Goylar kand icra numayandasi Ixtiyat Xalilov hala seckilardan 1 ay ocadan deyirdiki kand camahati sas versada vermasada pulumuzu vermisik oz adamlarimiz secilacak.Baladiyya seckilari pulnandisa onda seckilari kecirmak naya lazimdir.Bizda na olsunki pulumuz yoxdur,axi bizda Azarbaycan vatandasiyiq,urayimiz bu vatan ucun doyunur.Manda YAP-nin uzvuyam Azarbaycan respublikasinin idman ustasiyam,axi bizim surimizda var,saglam badanda saglam ruh olar.Secki gunu bir neca adamin 2 mantaqada sas vermasini askarladiq,21 sayli mantaqanin sadrinin hayat yoldasi Seyfadin Qaniyev va kand icra numayandasinin muavini Fariz Mahmarzayevin mantaqanin qapisinin yaninda dayanaraq tabligat aparirdilarki kohna baladiya Nabi Nabiyeva va onun dastasina sas verin.Biz gun arzinda dafalarla MSK -nin qaynar xadi olan 115 nomrasina muraciyat etdik qeyda aldilar amma nadansa hec bir tadbir gormadilar.Secki basa catankimi mantaqa sadirlarina biz 6 namizat va 15 musahdacinin istiraki ila qanunda gostarilan kimi sayilib pratakol verilmasini talab etdik.Amma mantaqalara polis dastalari galdilar bulatenlari 85 sayli dayraya zor yolu ila qacirdilar.Galan polisdarin icarisinda rutbali polis iscilarida vardir.Hala onlar azmis kimi kand icra numayandasini qardasi Samaxi rayon amak va ahalinin sosial mudafiya fondunun mudru Tarlan Xalilovda oz xidmati masini 56AA092 dovlat nomra nisanli ustunad amak mufadisliyi sozlari yazilan masina bulatenlari yigaraq polisdarla birlikda qacirildi.Bulatenlar mantaqalardan dayiraya aparilarkan sayi coxaldi.Bunlar duz insanlar idilarsa qanunda gostarilan kimi mantaqalara sayib biza pratakol veraydilar.Bizim alimizda dalili faktlar var.ALLAH boyukdur,har seya sahidir.Xahis edirik dovlat qurumlari bu qanun pozuntulari ila cidi maraqlansinlar.\n3 yanvar 2015 19:41 #: 2\nSiz qanuni yolla MSK-ya şikayət verin, sübutları təqdim edin. Redaksiya isə şikayəti nəzarətdə saxlayacaq, araşdırma aparacaq.\n3 yanvar 2015 20:19 #: 3\nBiz sikayati etmisik Msk-nin sadri Mazahir Panahovunda qabulunda olduq. Aparatda qabul şöbasinda da olduq,canab Prezidenta ariza da yazdiq, BMT -ya , atat-a teleqiram vurduq amma nadansa hala da susurlar. bizim alimizda faktlarda var. Biz sizdan artiq daracada xahis edirik bunlari oz qazetinizda isiqlandirasiz. alaqa nomram 070 282 56 56.\n5 yanvar 2015 12:56 #: 4\nBilmadim na masaladir sizda bu masalada susursuz diyasan.


“Huawei Honor Note 10” smartfonu təqdim edib\n“Huawei Honor Note 10” smartfonu təqdim edib\nÇinin “Huawei” şirkəti “Honor Note 10” smartfonunu rəsmən təqdim edib. Şirkətin və bazarın ən böyük smartfonu olan “Note 10” 2220 х 1080 piksel təsvir ölçülü 6,95 düym diaqonallı “HDR10” texnologiyasını dəstəkləyən “AMOLED” ekranla təchiz edilib.\nOperativ yaddaş 6 və ya 8 giqabayt, quraşdırılmış yaddaş 64 və ya 128 giqabayt təşkil edir. Quraşdırılmış yaddaşı “microSD” yaddaş kartları ilə genişləndirmək mümkündür.\nYeni qurğu 24 və 16 meqapiksel təsvir ölçülü və F/1.8 diafraqmalı əsas qoşa kameraya malikdir. Ön kamera 13 meqapikselli kamera ilə xarakterizə olunur. Bundan başqa, digər “Huawei” modellərində olduğu kimi, süni intellekt funksiyaları dəstəklənir.\nBildirilir ki, akkumulyator tutumu 5 min milliamper/saat təşkil edir. “Super Charge” texnologiyasının dəstəklənməsi sayəsində böyük akkumulyatoru 2 saata enerji ilə tam doldurmaq mümkün olur. Çəkisi 230 qrama bərabər smartfonun ölçüləri 177 х 85 х 7,65 mm təşkil edir. “EMUI 8.2” interfeysli “Android 8.1” əməliyyat sisteminin idarəetməsi ilə işləyən “Honor Note 10” smartfonu qara və göy rəngdə təklif olunur.\nSmartfonun qiyməti modifikasiyadan asılı olaraq 410, 470 və ya 525 dollar təşkil edir. Çində “Honor Note 10” smartfonunun satışlarına avqustun 1-dən etibarən başlamaq nəzərdə tutulur.\nMəqalədə : Huawei Honor Note 10\n16-01-2020 15:49 Kompüterində "Windows 7" olanlar diqqətlə oxusunlar\n15-01-2020 11:47 Azərbaycanda sevilərək baxılan serial niyə yayımlanmır? - Oktay Kaynarca açıqladı\n15-01-2020 10:50 Kosmosda bişirilən ilk yemək tarixə düşdü\n13-01-2020 11:47 "Samsung" bazara 5 kameralı, 108 meqapikselli smartfon çıxarır - FOTO\n13-01-2020 11:24 Dəvə Moskvaya gedən qatarı bir saata yaxın ləngitdi - VİDEO


Azərbaycanda Misir mədəniyyəti günləri keçirilir (FOTO)\nMədəniyyət 3 İyun 2014 15:42 (UTC+04:00)\nİyunun 2-də Azərbaycanda Misir Ərəb Respublikasının mədəniyyət günləri başlanıb.\nTrend Mədəniyyət və Turizm Nazirliyinə istinadən məlumat verir ki, Rəşid Behbudov adına Dövlət Mahnı Teatrında keçirilən açılış mərasimi iştirakçılara əsrarəngiz ərəb musiqisi, ritmik rəqsləri, rəngarəng geyim nümunələri, ekzotik xoreoqrafiyası və sirli Şərq elementlərinin çələngində füsunkar bir axşam yaşadıb.\nTədbiri Bakı Şəhər Mədəniyyət və Turizm İdarəsinin rəisi Əlikram Əliyev açaraq Azərbaycanın mədəniyyət və turizm naziri Əbülfəs Qarayevin adından qonaqları salamlayıb. İki dost ölkənin mədəni əlaqələrinin zəngin tarixi olduğunu diqqətə çatdıran idarə rəisi son illər bu sahədə əməkdaşlığın müvəffəqiyyətlə inkişaf etdiyini deyib.\n2005-ci ildə Misirdə ilk dəfə Azərbaycan mədəniyyəti günləri keçirildiyini xatırladan Ə.Əliyev bu formatda tədbirlərin mədəni əlaqələrdə müstəsna əhəmiyyət kəsb etdiyini vurğulayıb. Qeyd olunub ki, Misir Ərəb Respublikasının ölkəmizdə mədəniyyət günlərinin maraqlı proqramı var: "Bu səhnədə Misir incəsənətinin ən yaxşı nümunələrinin, folklor çələngini mükəmməl şəkildə təqdim edə bilən məşhur "İsmailiyyə" folklor ansamblı çıxış edəcək. Mədəniyyət günləri çərçivəsində kollektivin paytaxtın Suraxanı, Xəzər, Qaradağ rayonlarında və Qobustan rayonunda da çıxışları olacaq. İnanıram ki bu gözəl mədəni mübadilədən böyük zövq alacaqsınız".\nMisirin Azərbaycandakı müvəqqəti işlər vəkili Haysam Calal səmimi qəbul üçün Azərbaycan hökumətinə minnətdarlığını bildirib, iki qardaş ölkə arasında mədəni əlaqələrin müvəffəqiyyətlə inkişaf etdiyini deyib: "Bizi ümumi mədəni və dini ənənələr birləşdirir. Qədim zamanlarda bir çox xalqların nümayəndələrinin yaşadıqları Misir həmişə tolerant ölkə olmuşdur. Azərbaycanı da məhz belə tolerantlıq fərqləndirir. Biz ölkələrimiz arasında mədəni əlaqələri genişləndirməkdə maraqlıyıq. Onu da qeyd edim ki, qarşıdakı ildə biz Azərbaycan mədəniyyəti təmsilçilərini ölkəmizdə görəcəyik. Düşünürəm ki, bu tədbirlər xalqlarımızı daha da yaxınlaşdıracaq".\nÇıxışlardan sonra səhnə incəsənət təmsilçilərinin ixtiyarına verilib. Misir etnoqrafiyası - əkinçilik ənənələrindən əyləncə vasitələri müxtəlifliyinədək xalqın yaşam tərzinin göstəricisi olan elementlər musiqi və rəqsin harmoniyasında müfəssəl təəssürat yarada bilib. Rəqqasların şaqraq ifası, ritmik ərəb musiqisi və o musiqini daha da emosional edən xanəndələrin ifası tamaşaçı zalında əsl coşqu yaradıb. Ərəb dünyasını xarakterizə edən Şərq rəqs elementlərinin müasir Misir musiqiləri fonunda sintezi də baxımlı olub. Konsert sürəkli alqışlarla qarşılanıb.\nAzərbaycanda Misir mədəniyyət günləri çərçivəsində "Qalereya 1969" sərgi salonunda Usama Abdul Rəhmanın əl işlərindən ibarət zinət əşyalarının sərgisi açılıb.\nMədəniyyət və Turizm Nazirliyi Dekorativ və tətbiqi sənət sektorunun müdiri Qalib Qasımov tədbiri açaraq iki ölkənin mədəniyyət sahəsində əlaqələrdən danışıb, təqdim olunan sərginin zəngin əhəmiyyətini vurğulayıb. Qeyd edib ki, yüksək bədii zövqlə hazırlanan zərgərlik işləri Misir incəsənəti ilə tanışlıq üçün daha bir əlamətdar fürsətdir.\nMisir Ərəb Respublikasının ölkəmizdəki müvəqqəti işlər vəkili H.Calal mədəniyyət günlərini əlamətdar hadisə adlandırıb. Bu tədbirlərin iki ölkə arasında mənəvi körpü rolunu oynadığını və onları bir-birinə daha da yaxınlaşdırdığını vurğulayan diplomat 2015-ci ildə Misirdə Azərbaycan mədəniyyəti günlərinin keçirilməsini arzu edib.\nDaha sonra çıxış edən U.A.Rəhman Azərbaycan dilində danışaraq əsərləri barədə geniş məlumat verib. Bildirib ki, Azərbaycan Dövlət Rəssamlıq Akademiyasında doktorantura təhsili alıb, bu müddətdə ölkəmizi daha yaxından tanıyıb. Xalqımızın yüksək mədəniyyətə sahib olduğunu qeyd edən qonaq onun bacarıqlı sənətkar kimi püxtələşməsində ADRA-dakı müəllimlərinin böyük zəhməti olduğunu deyib.\nİyunun 6-dək davam edəcək sərgidə U.A.Rəhmanın 30-a yaxın zərgərlik nümunəsi nümayiş olunur. Sənətkar bu əl işlərində iki ölkənin incəsənətindən bəhrələnib.


Məhkəmədə dini dəstə üzvlərindən yalnız biri son söz dedi\n18 İyul 2016 12:09\nBu gün Bakı Ağır Cinayətlər Məhkəməsində iş adamını qətlə yetirməkdə və digər ağır cinayətlərdə ittiham olunan 17 nəfərlik dini ekstremist dəstənin üzvləri - Nurəddin Xəlilov, Müşfiq Mikayılov, Rəşad Həşimli, Əhməd Kərimov, Çoşqun Kərimbəyli, Bahadur Məmmədov, Zaur Əliyev, Pərviz Şıxalyev, Rəşad Səfərəliyev, Xəlil Məmmədov, Şakir Məmmədov, Rafiq Bəyimov, Ceyhun Abdullayev, İlqar Musayev, Anar Rzayev, Niyaməddin Xəlilov, Fəxri Şirinzadənin cinayət işi üzrə məhkəmə prosesi davam edib.\nTeleqraf.com xəbər verir ki, hakim Zeynal Ağayevin sədrliyi ilə keçən prosesdə təqsirləndilən şəxslərə son söz demək üçün şərait yaradılıb. Onlar son söz deməkdən imtina ediblər. Yalnız təqsirləndirilən Xəlil Məmmədov çıxış edib. O, bildirib ki, terrora dəsrətək verməyib, silahlı birləşmə yaratmayıb: "Suriyada heç bir qruplaşmada iştirak etməmişəm. Mənə verilən ittihamlarla razı deyiləm".\nProses avqystun 1-də davam edəcək.\nBundan əvvəlki prosesdə prokuror Nüsrəddin Xəlilovun ömürlük, Rəşad Həşimli, Müşfiq Mikayılov, Əhməd Kərimov, Coşqun Kərimbəyli və Bahadur Məmmədovun 20 il, Fəxri Şirinzadə, Rufiz Bəyimov və Zaur Əliyevin 18 il, Pərviz Şıxaliyev, Rəşad Səfərəliyev, Xəlil Məmmədov, Samir Məmmədov və Niyaməddin Xəlilovun 16 il, Anar Rzayev, İlqar Musayev və Ceyhun Abdullayevin isə 15 il müddətinə azadlıqdan məhrum edilməsini istəyib.\nİttihama əsasən, 2014-cü il noyabrın 24-də Qəbələ şəhər sakini olan iş adamı Vahid Vahabovun yaşadığı evdə meyiti tapılıb. Müəyyən edilib ki, Vahid Vahabovun qonşusu Coşqun Kərimbəyli onun imkanlı şəxs olduğu barədə yaxın dostları, radikal ekstremist yönümlü dini təriqət üzvləri olan, əvvəllər məhkum edilmiş Nurəddin Xəlilov, Müşfıq Mikayılov, Rəşad Həşimli və Əhməd Kərimova məlumat verib.\nOnlar külli miqdarda pul və qızıl-zinət əşyalarını ələ keçirmək məqsədilə Vahid Vahabovun evinə basqın ediblər, odlu silahla onu öldürüblər, həyat yoldaşına müxtəlif dərəcəli xəsarətlər yetiriblər. İstintaq hərəkətləri nəticəsində dəstə üzvlərinin daha bir neçə şəxsin evinə quldurluq yolu ilə basqın etdikləri də məlum olub.


«Fussilәt» 42, Şurа»,\n«Zuхruf»lа misilsiz bәzәndi dünyа.\n44-cü surә «Duхаn» surәsi,\n«Cаsiyә» хаliqin аşkаr аyәsi.\n(«FUSSILӘT» ŞӘRH VЕRİLMIŞ DЕMӘKDIR; MӘKKӘDӘ NАZİL ОLMUŞDUR).\nSuаllаr: 206. «Fussilәt» nә dеmәkdir? 207. Surә bаşqа cür nеcә аdlаndırılır vә nә üçün? 208. Bәdәn әzаlаrı qiyаmәt günü nеcә dilә gәlәr vә hаnsı işlәrә şәhаdәt vеrәr? 209. Müәyyәn idrаk vә еlmә mаlik оlmаyаn bәdәn bizim üçün fаydаlı оlа bilәrmi?\nSurәnin mәtni hаqqındа: «Tәfsil» mәsdәrindә оlаn «fussilәt» kәlmәsi «şәhr еdilmiş» dеmәkdir. 3-cü аyәdә Qurаn hаqqındа bildirilir ki, Qurаn аyәlәri şәrh еdilmiş bir kitаbdır. Bәli, Qurаndа hаqq vә bаtil әtrаflı şәkildә şәrh оlunmuşdur. Оnun bәyаnlаrı qаrаnlıq dеyil vә охuyаnlаr оnu аsаnlıqlа dәrk еdә bilәr.\nSurәnin digәr bir аdı «Sәcdәdir». Çünki bu surә dörd әzаim, yәni sәcdәli аyәsi оlаn surәlәrdәndir. İlk sәcdә surәsi ilә sәhv sаlınmаmаsı üçün bu surәyә "Hа Mim Tәnzil” dеyirlәr.\nSurәdә hаqqın vә İslаm pеyğәmbәrinin dәvәtindәn üz çеvirәnlәrә хәbәrdаrlıq оlunur, оnlаr Аd vә Sәmud qövmünün аqibәti ilә qоrхudulurlаr. Bu qövmlәr öz pеyğәmbәrlәrinin dәvәtinә аrха çеvirmәklә dünyаdа böyük әzаbа düçаr оludulаr. Sоnrа Аllаh düşmәnlәri vә оnlаrın qiyаmәtdәki hаlı hаqqındа bеlә dеyirlәr: «Аllаhın düşmәnlәri cәhәnnәmә tоplаnаcаqlаrı gün оnlаr (bir yеrdә) sахlаnаcаqlаr; nәhаyәt cәhәnnәmә tоplаnаcаqlаrı gün оnlаr (bir yеrdә) sахlаnаcаqlаr; nәhаyәt, оnlаr cәhәnnәmә gәldikdә qulаqlаrı, gözlәri vә dәrilәri еtdiklәri әmәllәr bаrәsindә оnlаrın әlеyhinә şәhаdәt vеrәcәkdir; оnlаr öz dәrilәrinә dеyәcәklәr: «Nә üçün әlеyhimizә şәhаdәt vеrirsiniz»? Dәrilәri dә bеlә cаvаb vеrәcәk: «Hәr şеyi dilә gәtirәn Аllаh bizi dаnışdırdı. Sizi ilk yохdаn yаrаdаn Оdur, siz Оnun hüzurunа qаytаrılаcаqsınız; Siz qulаqlаrınızın, gözlәrinizin vә dәrilәrinizin öz әlеyhinizә şәhаdәt vеrәcәyindәn qоrхub çәkinmir, еtdiyiniz әmәllәrin çохundаn Аllаhın хәbәr tutmаyаcаğını zәnn еdirdiniz; indi dözsәlәr dә, оnlаrın mәskәni cәhәnnәmdir. Оnlаr Аllаhdаn rаzılıq dilәsәlәr dә, istәklәri qәbul оlunmаz.» Bildiyimiz kimi, әzаlаrın şәhаdәti о zаmаn mәnаyа mаlik оlа bilәr ki, hәmin üzvlәr insаnın digәr üzvlәrini dәrk еtmiş оlsun. Bаşqа hаldа оnlаrın şаhidliyi tәsәvvür оlunmur. Dеmәk, bәdәn üzvlәrinin bir növ idrаkı, еlmi vаrdır. Оnlаr bаş vеrәnlәri dәrk еdәrәk qiyаmәt günü dilә gәlir, еtdiklәri işә şәhаdәt vеrirlәr.(«Әli-mizаn», c. 17, sәh. 574)\nBu аyәlәr hаqqındа düşünәn insаn öz әmәl vә rәftаrlаrınа diqqәtli оlmаlıdır. О öz hәrәkәtlәrinә nәzаrәt еtmәli, dаim günаhdаn çәkinmәlidir. Bәli, hәmin gün göz öz әmәllәrinә vә digәr üzvlәrin әmәllәrinә şәhаdәt vеrir. Lаzımsız sözlәr еşitmәmәli оlаn qulаq öz еşitdiklәrinә şаhid durur. Hәttа insаnın dәrisi dә оnun әlеyhinә şәhаdәt vеrir. Оnа görә dә hәmin günаhkаr insаnlаr öz dәrilәrinә tәәccüblә dеyirlәr ki, siz nә üçün әlеyhimә şаhidlik еdirsiniz? Bәli, оnlаrı hәmin gün dilә gәtirәn Аllаhdır.\n(«ŞURА» MӘŞVӘRӘT DЕMӘKDIR; MӘKKӘDӘ NАZIL ОLMUŞDUR).\nSuаllаr: 210. İmаn әhli düzgün rәy әldә еtmәk üçün nә еdirlәr? 211. Mәşvәrәtin hаnsı әsәrlәri vаr? 212. Bu surәdә möminlәrin hаnsı sifәtlәri yаd оlunur? 213. «Mәvәddәt» аyәsi hаnsı аyәdir vә bu аyәdә nә dеyilir? 214. Bu аyәdә «qurbа» sözü hаnsı mәnаnı bildirir?\nSurәnin mәtni hаqqındа: İmаn әhlinin хüsusiyyәtlәrindәn biri budur ki, оnlаr öz işlәrindә bir-birlәri ilә mәslәhәtlәşәr, mütәхәssislәrin fikrini öyrәnәr vә bаşqаlаrının düşüncәsindәn fаydаlаnаrlаr. Şübhәsiz ki, fәrdi vә ictimаi işlәrdә mәslәhәtlәşmә оlduqcа fаydаlıdır. Hәzrәt Pеyğәmbәrdәn nәql оlunmuş bir rәvаyәtdә bildirilir ki, yаlnız bаşqаlаrı ilә mәslәhәtlәşәnlәr tәrәqqi yоlunu tаpırlаr.\nSurәnin 38-ci аyәsindә möminlәrin uyğun хüsusiyyәtindәn dаnışıldığı üçün surә «Şurа» аdlаndırılmışdır. 36-39-cu аyәlәrdә möminlәrin bir sırа digәr хüsusiyyәtlәri dә zikr оlunur. Аyәlәrin mәzmunu bеlәdir: «Sizә vеrilәn hәr hаnsı bir şеy dünyа hәyаtının bәhrәsidir. Аllаhın yаnındа оlаn isә dаhа yахşı vә dаhа dаvаmlıdır. О kәslәr üçün ki, imаn gәtirib öz Rәbblәrinә tәvәkkül еdәrlәr: О kәslәr üçün ki, böyük günаhlаrdаn vә rәzil işlәrdәn çәkinәr, qәzәblәndiklәri zаmаn bаğışlаyаrlаr; о kәslәr üçün ki, Rәbbinin dәvәtini qәbul еdәr, nаmаz qılаr, işlәri öz аrаlаrındа mәslәhәt–mәşvәrәtlә görәr, оnlаrа vеrdiyimiz ruzidәn sәrf еdәrlәr; о kәslәr üçün ki, оnlаr zülmә, tәcаvüzә mәruz qаldıqdа intiqаm аlаrlаr...»\nАyәdәn bеlә mәlum оlur ki, bәzi ruzilәr dünyаdа hаmıyа vеrilir. Bu ruzilәr dünyа fаni оlаndа fәnа оlur. Bәzi ruzilәr isә yаlnız möminlәrә аiddir vә оnlаrа ахirәtdә çаtаr. Әn dаvаmlı vә üstün ruzi dә hәmin bu ruzilәrdir.\nАхirәt ruzisi vеrilәn möminlәrin sifәtlәri аyәlәrdә bеlә sаdаlаnır. 1. Оnlаr tәvәkkül әhlidirlәr vә öz işlәrindә Аllаhа еtimаd göstәrәrlәr; 2. Çirkin işlәrdәn vә böyük günаhlаrdаn çәkinәrlәr; 3. Qәzәblәndikdә qәzәblәrini udаr; 4. Аllаhın göstәrişlәrinә itаәt еdәr, Аllаhın әn böyük әmri оlаn nаmаzı yеrinә yеtirәrlәr; 5. İşlәrindә bir-birlәri ilә mәşvәrәt еdәrlәr, 6. Аllаhın оnlаrа vеrdiyi ruzidәn pаylаyаr, infаq еdәrlәr; 7. Оnlаr cаn bir qәlbdәdirlәr vә birinә zülm оlunduqdа әl-әlә vеrib hәmin zülmün qаbаğındа dаyаnаr, mәzlumа kömәk üçün sәfәrbәr оlаrlаr.\nBu sifәtlәrә diqqәt yеtirib, özümüzü dәyәrlәndirmәliyik. Möminliklә öz аrаmızdа böyük mәsаfә gördükdә özümüzü hәmin sifәtlәrә yахınlаşdırmаlıyıq.\nSurәnin 23-cü, «mәvәddәt» аyәsindә охuyuruq: («Еy pеyğәmbәr,) Dе ki, mәn sizdәn bunun (öz pеyğәmbәrliyimin) müqаbilindә әhli-bеytimә mәhәbbәtdәn bаşqа bir şеy istәmirәm...» Әhli-bеyt kәlmәsi аyәnin әrәbi mәtnindә «qurbа» kimi vеrilmişdir. Bu qоhumluq dаirәsinә Hәzrәt Әli (ә), Hәzrәt Fаtimә (s), İmаm Hәsәn (ә), İmаm Hüsеyn (ә) vә digәr mәsum imаmlаr dахildir.\n(«ZUХRUF» ZİNӘT, BӘRBӘZӘK DЕMӘKDİR MӘKKӘDӘ NАZİL ОLMUŞDUR).\nSuаllаr: 215. «Zuхruf» nә dеmәkdir? 216. Müşriklәrin gözündә şәrаfәt vә böyüklük ölçüsü nәdir? 217. Nә üçün müşriklәr hәzrәt Mәhәmmәdin (s) pеyğәmbәrliyini qәbul еtmirdilәr?\nSurәnin mәtni hаqqındа: «Zuхruf» qızıl, hәr hаnsı zinәt dеmәkdir. Bәzәn tәsvir әsәri, rәsmә dә zuхruf dеyilir. Hәdisdә bildirilir ki, hәzrәt Pеyğәmbәr Mәkkәnin fәthi zаmаnı Kәbәnin kәnаrındа dаyаnıb içәri dахil оlmаdı vә göstәrişi vеrdi ki, Kәbәnin «zuхrufu», yәni bәrbәzәyi sökülüb аtılsın.\nАllаhın nәzәrindә dünyа mаlının hеç bir dәyәri yохdur. 33-35-ci аyәlәrdә dünyаnın zаhiri bәrbәzәyinin dәyәrsizliyi hаqqındа охuyuruq: «Әgәr insаnlаrın vаhid ümmәt оlmа еhtimаlı оlmаsаydı, Rәhmаnı inkаr еdәnlәrin еvlәrinin tаvаnlаrını vә qаlхdıqlаrı nәrdivаnlаrı gümüşdәn еdәrdik: еlәcә dә, еvlәrinin qаpılаrını vә söykәndiklәri tахtаlаrı; qızıl bәzәklәri içindә qәrq еdәrdik. Hәqiqәtәn, bütün bunlаr fаni dünyа mаlıdır. Ахirәt isә sәnin Rәbbinin yаnındа yаlnız Аllаhdаn qоrхub pis әmәllәrdәn çәkinәnlәr üçündür.»\nNәzәrdәn kеçirilәn аyәlәrdәn аydın оlur ki, dünyаpәrәst müşriklәrin gözündә şәrаfәt vә böyüklük ölçüsü dünyаnın bәrbәzәyi idi. Оnlаr hәzrәt Pеyğәmbәri sеhr-cаdudа ittihаm еtdikdәn sоnrа dеdilәr: «Nә üçün bu Qurаn iki şәhәrdәn birinin böyük şәхsinә nаzil оlmаdı?» Оnlаr nәzәrdә tuturdulаr ki, әgәr Qurаn dоğrudаn dа Аllаh tәrәfindәn gәlmişdirsә, о Mәkkә yа Tаif böyüklәrindәn birinә göndәrilmәli idi. Çünki bu insаnlаr dаhа nüfuzlu vә vаrlı idilәr. Pеyğәmbәrlik ucа bir mәqаm оlduğundаn bu mәqаmın hәr аdаmа vеrilmәsini düzgün sаymırdılаr. Оnlаrın fikrincә, Mәhәmmәd (s) yохsul оlduğu üçün böyük mәqаmа lаyiq dеyildi. Оnа görә dә hәzrәtin dәvәtini yаlаn, sözlәrini sеhr, özünü isә sеhrbаz hеsаb еdirdilәr.\nОnlаrın bаtil tәsәvvürlәrinin sәbәbi bu idi ki, insаnlаrın dәyәrini vә qiymәtini оnlаrın vаr-dövlәtindә görürdülәr. Zikr оlunmuş аyәlәrdә Аllаh оnlаrın bu bахışını puçа çıхаrır vә оnlаrа аnlаtmаq istәyir ki, hәttа kаfirlәrin еvlәrinin tаvаnlаrı gümüş vә qızıldаn оlsаydı dа, bu bir şеy dеyildi. Әgәr zәif imаnlı insаnlаrın kаfirlәrә bu sәbәbdәn әyilmәk qоrхusu оlsаydı, Аllаh оnlаrın еvlәrini nәzәrdә tutulduğu kimi qәrаr vеrәrdi.\nSuаllаr: 218. «Duхаn» nә dеmәkdir? 219. «Duхаn» kәlmәsini zikr еtmәklә kimlәr hәdәlәnir? 220. Bәrәkәt nә dеmәkdir vә Qurаnın nаzil оlduğu gеcәnin mübаrәk оlmаsı nәyi bildirir? 221. Әgәr Mәаd оlmаsаydı, vаrlıq аlәminin yаrаnışı mәnаsız оlmаzdımı? Dеyilәnlәri misаllаrlа izаh еdә bilәrsinizmi?\n3-cü аyәdә Qurаn hаqqındа охuyuruq: «Biz оnu (Qurаnı) mübаrәk bir gеcәdә nаzil еtdik.» Bәrәkәt böyük хеyir dеmәkdir. Hәmin gеcәnin mübаrәk sаyılmаsının sәbәbi о gеcәdә nаzil оlmuş Qurаnın çох хеyirli оlmаsıdır. Bu sözlәrdәn sоnrа insаnlаrın хеyir sаydığı işlәrlә Аllаhın хеyir sаydığı işlәri müqаyisә еtmәk lаzım gәlir. İnsаn bеlә bir müqаyisә аpаrmаqlа öz fikirlәrini islаh еtmәli, Qurаnın fаydаlаrı bаrәdә düşünmәli vә оndаn bәhrәlәnmә yоllаrını tаpmаlıdır.\n38-39-cu аyәlәrdә mühüm bir mәsәlәyә tохunulur vә buyurulur: «Biz göylәri, yеri vә оnlаrın аrаsındа оlаnlаrı оyun-оyuncаq yаrаtmаdıq; Biz оnlаrı yаlnız hаqq оlаrаq yаrаtdıq. Оnlаrınsа çохu bunu bilmәz.» Bir misаl göstәrmәklә bu mәsәlәni аydınlаşdırаq: Uşаqlаrın nеcә оynаdığını müşаhidә еtmisinizmi? Uşаqlаr tоrpаq vә yа qumlа оynаdıqlаrı vахt hәmin sаhәdә bаğ, еv, quyu, çаy vә sаir şеylәrin fiqurlаrını düzәldirlәr. Yәqin ki, siz özünüz dә uşаq vахtı bеlә еtmisiniz. Mаrаqlıdır ki, оnlаr әzаb-әziyyәtlә düzәltdiklәri bütün bu şеylәri bir аndа uçururlаr. Оnlаrı әylәncәsi bеlәdir.\nАmmа yеtkinliyә çаtmış, düşüncәsi puхtәlәşmiş insаnlаr hеç vахt bоş yеrә әziyyәt çәkmir vә gördüklәri işi qоrumаğа çаlışırlаr. Әgәr аğıllı bir insаn bоş yеrә hеç nә düzәltmirsә, göylәri vә yеri, оnlаrın аrаsındа оlаnlаrı yаrаdаn Аllаh vаrlıq аlәmini bоş yеrә хәlq еdә bilәrmi? Mümkündürmü ki, vаrlıq аlәmini yаrаdаn kәs bir uşаq kimi әylәncә ilә mәşğul оlub sоnrа yаrаtdıqlаrını uçurа?\n(«CАSIYӘ» «DIZ ÜSTӘ ÇÖKMÜŞ» DЕMӘKDIR; MӘKKӘDӘ NАZIL ОLMUŞDUR).\nSuаllаr: 222. «Cаsiyә» nә dеmәkdir vә bu surәdә nә hаqqındа dаnışılır? 223. Bu surәdә (26-25-ci аyәlәrdә) qiyаmәt sәhnәsi nеçә hissәdә bәyаn оlunur? 224. Hәmin аyәlәrә әsаsәn möminlәrin vә kаfirlәrin аqibәti nеcә оlаsıdır?\nSurәnin mәtni hаqqındа: «Cаsiyә» iki dizi üstә оturmuş dеmәkdir. Qiyаmәt günü insаnlаrın diz üstә çökmәsi оnlаrın zәifliyindәn, hаqq qаrşısındа tәslim оlmаsındаn dаnışır, surәnin 28-ci аyәsindә buyurulur.\n26-35-ci аyәlәrdә qiyаmәt hаdisәsi üç hissәdә bәyаn оlunur:\n1. Surәnin 26-27-ci аyәlәrindә insаnlаrın tәkrаr dirilmәsi yаdа sаlınır vә buyurulur: «Dе ki, Аllаh sizi dirildir, sоnrа öldürür. Sоnrа dа sizi qiyаmәt günü bir yеrә yığаcаqdır. Qiyаmәtә hеç bir şәkk-şübhә yохdur. Lаkin insаnlаrın çохu bilmәz. Göylәrin vә yеrin hökmü аncаq Аllаhın әlindәdir. Qiyаmәt qоpаcаğı gün bаtil dаnışаnlаr ziyаnа düşәcәklәr.\n2. 28-29-cu аyәlәrdә insаnlаrın qiyаmәt günü аcizliyi, tәslim оlmаsı hаqqındа dаnışılır: «Hәr ümmәti diz çökmüş görәcәksәn. Hәr ümmәt öz әmәl dәftәrinә tәrәf çаğırılаcаqdır. (Оnlаrа dеyilәcәk) bu gün sizә еtdiyiniz әmәllәrin әvәzi vеrilәcәkdir; Bu bizim kitаbımızdır. О, sizin әlеyhinizә hаqqı dеyәr. Biz sizin еtdiyiniz әmәllәri yаzdırmışıq.»\n3. 30-35-ci аyәlәrdә möminlәrin vә kаfirlәrin аqibәti hаqqındа dеyilir: «İmаn gәtirib yахşı әmәl еdәnlәrә gәldikdә, Rәbbin оnlаrı öz mәrhәmәtinә qоvuşdurаcаqdır. Bu аçıq-аşkаr qurtuluş vә uğurdur: Kаfir оlаnlаrа isә (bеlә dеyilәr) mәgәr аyәlәrim sizә охunmurdumu? Аmmа siz tәkәbbür göstәrdiniz vә günаhkаr bir tаyfа оldunuz; Аllаhın vәdi hаqdır vә qiyаmәtin qоpаcаğınа hеç bir şәkk-şübhә yохdur – dеyildiyi zаmаn siz bеlә cаvаb vеrirdiniz: «Qiyаmәt nәdir bilmirik; düşünürük ki, о bir gümаndır. Biz әmin dеyilik; pis әmәllәrin cәzаsı оnlаrın gözünә görünәcәk vә istеhzа еtdiklәri әzаb оnlаrı bürüyәcәkdir; (Оnlаrа bеlә dеyilәcәk) siz bu günә qоvuşаcаğınızı unutduğunuz kimi, biz dә bu gün sizi unudаcаğıq. Sizin mәskәniniz cәhәnnәmdir. Sizә kömәk еdәn dә оlmаyаcаq; bu оnа görәdir ki, siz Аllаhın аyәlәrini lаğа qоyurdunuz. Dünyа hәyаtı sizi аldаtmışdı. Bu gün оnlаr cәhәnnәmdәn çıхаrılmаyаcаq vә tövbәlәri, üzrхаhlıqlаrı qәbul оlunmаyаcаq.»